Jurbarko rajono savivaldybės viešoji biblioteka

Su mokiniais kalbama apie patyčias: kas tai yra, kaip su tuo kovoti, galima iš žmogaus juoktis, ar ne. Papasakojama apie regos negalias, apie garsius, daug pasiekusius neregius. Paaiškinama, kaip neregį reikėtų vesti, kaip neregiui galima padėti atsisėsti, kaip paaiškinti, kur daiktas yra, kaip svarbu tvarka ir pastovumas jų namuose. Mokiniams trumpai pateikiama Brailio rašto atsiradimo istorija, jo pritaikymas Lietuvoje. Paaiškinama Brailio rašto principai, supažindinama su abėcėle. Parodomi rankraščiai ir leidiniai Brailio raštu. Pasiūloma patiems pabandyti atsidurti neregio kailyje. Vaikai bando rašyti Brailio raštu, simuliacinių akinių pagalba gali patirti, kaip viena ar kita liga pažeidžia regėjimą, užrištomis akimis bando vaikščioti su balta lazdele, „eiti į parduotuvę" ir rinktis produktus, arba tiesiog pojūčių pagalba atpažinti produktus.


Šiuolaikiniam jaunimui nebeužtenka formalių žinių. Išvažiuojamieji, aktyvieji mokymosi metodai suteikia laisvės mokinių minčių išraiškai, provokuoja kūrybiškus atsakymus, moko bendrauti ir bendradarbiauti. Edukacija „Pasaulio tyrinėjimas  Babilono soduose“ susideda iš dviejų dalių: I dalis teorinė(30 min) ir praktinė (50min) . Teorinėje dalyje edukatorė pasitinka mokinius, papasakoja apie  netradicinę edukacijos vietą, išskirtinumą bei paskirto juos grupėmis su juos lydinčiais asmenimis(I grupė tyrinėja istorinius kultūrinius objektus iš keturių pasaulio žemynų: Afrikos, Azijos, Europos ir Australijos. Mokiniai pamatys garsųjį Sidnėjaus operos teatrą, romantiškąjį Trevi fontaną, Londono tiltą, Berlyno Brandenburgo vartus,  Triumfo arką, Cheopso piramidę, Kabančiuosius Babilono sodus ir daugelį kitų, o II grupė tyrinėja Babilono sodų botanikos augmeniją - preciziškai suformuotų topiarių,  gėlių  ir dekoratyvinių medžių kompozicijas, jų kilmę, prieskoninių ir daržinių augalų įvairovę bei panaudojimo galimybes). II praktinėje dalyje abi grupės paskirstomos į 4 grupeles, kurios pagal tyrinėtą aplinką turi išspręsti sudarytus galvosūkius, taip užtvirtinamos žinios, o edukacijos pabaigoje abejų grupių atstovai papasakoja apie tyrinėtus objektus, pasikeičia įdomiausiais faktais siekiant atsiskleisti kiekvieno mokinio individualumą bei įgyti reikalingų jiems gyvenime žinių ir įgūdžių. Po šios edukacijos  mokiniai pažvelgti į mus supantį pasaulį kitomis akimis – tai lyg geografijos, istorijos ir biologijos pamokos kitaip.

Paslauga teikiama tik kultūros ar meno įstaigoje

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija


Online spektaklis "Coliukė" (nuotolinė paslauga)

Tai dar vienas subtilus, neskardžiabalsis spektaklis, sukurtas „Lėlės“ senbuvių: pjesę parašė mūsų teatro aktorė Nijolė Indriūnaitė, o sceninį jo pavidalą sugalvojo dailininkas ir režisierius Rimas Driežis. Iš didelės motiniškos meilės ir ilgesio pasaulyje atsiradusi Coliukė sutinka daug įvairių jo gyventojų. Bet surasti tikrai artimą sielą nelengva. Tačiau net tokia silpna ir trapi būtybė, kaip Coliukė, neturėtų prarasti vilties - negali būti, kad šalia gyvena tik šykštuoliai Kurmiai ir Pelės, ar tuščiagarbiai Vabalai. Tik nereikia jiems pasiduoti, ir būtinai surasi tuos, kurie tave supras.


Kultūrinė edukacinė programa - ekskursija „Pasislėpusios miesto detalės“ Vilnius saugo daug pasislėpusių, dažnai
nepastebimų detalių, pasakojančių ilgaamžę miesto istoriją. Programos metu atrasime architektūros ir dekoro elementus,
paminklines lenteles, giminių herbus ir namų pastatymo datas, įmantrias skulptūras, arklių tempiamo tramvajaus bėgių
liekanas, prieškarį menantį reklaminį stulpą. Edukacinės programos tikslas ugdyti pastabumą ir gebėjimą geriau suprasti ir
interpretuoti miesto kultūrinę aplinką, atrasti dažnai nepastebimas miesto detales, puošybos elementus, „antram“ gyvenimui
pritaikytus objektus ir jų fragmentus. Mokinius siekiama įtraukti į gyvą miesto tyrinėjimą, skatinti susieti dabarties sąsajas
su praeitimi, plėsti intelektines mokinio galias, ugdyti aktyvų, kūrybingą, atsakingą ir paveldą saugantį pilietį. Supažindinti su
istorinius įvykius žyminčiomis vietomis, architektūros ir kultūros vertybėmis, meniniais elementais, istoriniais reliktais, jų
išsaugojimu galimybėmis ir pritaikymu dabartyje. Ekskursijos metu mokiniai įtraukiami į edukacines, temines užduotis,
istorinis pasakojimas papildomas vizualine medžiaga.

Lietuvos sostinės Vilniaus ir Gedimino laiškų metai

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija


Istorinė ekskursija Kauno tvirtovės V forte

1915 metų rugpjūčio mėnesį Kauno apylinkėse užvirė didžiausias mūšis Kauno istorijoje. Kaizerio armija pradėjo carinės Kauno tvirtovės šturmą. Rašoma, jog Kauno tvirtovės šturmo metu buvo paleista 800 000 įvairaus kalibro sviedinių. Vos per vienuolika dienų! Net ir po I Pasaulinio karo tvirtovė išliko aktuali karinei paskirčiai. Nors atkūrus Lietuvos Respublikos Nepriklausomybę tvirtovės aktualumas sumenko – šiandiena tvirtovė aktuali kaip atgimstantis kultūros paveldas, vietos bendruomenių, meno iniciatyvų ir turizmo objektas. Kviečiame sugrįžti daugiau nei 100 metų į praeitį ir atrasti aslaptingiausius požemius Kauno tvirtovėje, paieškoti įėjimo į mitinį tunelį po Kauno mariomis ir pakutenti pėdą šikšnosparniui. Jūsų lauks įvairūs tuneliai, storiausios sienos ir šikšnosparniai.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija


Teatralizuota ekskursija Raudondvario dvare su Renesanso dama

Teatralizuotos ekskursijos metu susipažinsite su Raudondvario dvaro istorija ir iškiliausiais jo valdytojais. Pakeliausite laiku nuo Renesanso iki XX a. pradžios. Išgirsite garsiąją Barboros Radvilaitės ir Žygimanto Augusto meilės istoriją bei sužinosite, kaip jie buvo susiję su Raudondvario dvaru. Susipažinsite su Raudondvario dvarą kultūros ir meno židiniu pavertusių grafų Tiškevičių šeima, jų gyvenimu bei pramogomis, ekscentriškais pomėgiais, vertusiais „per galvą verstis“ dvaro tarnus. Taip pat, sužinosite kokį egzotinį gyvūną dvare laikė aistringas fotografas ir keliautojas grafas Benediktas Henrikas Tiškevičius ir kokie turtai buvo sukaupti dvare. Ekskursijos metu ne tik pasivaikščiosite po dvaro parką, aplankysite buvusį dvaro žirgyną (dabartinį menų inkubatorių), bet ir apžiūrėsite pilies menes. Ekskursijos pabaigoje būsite pakviesti į vieną ištaigingiausių dvaro menių – grafų pokylius ir gyvąją orkestro muziką menančioje baltojoje pokylių menėje Renesanso dama pakvies visus pasimokyti Renesanso šokių žingsnelių.


Baltiška kultūra glūdi lietuvių esybėje, o papuošalai glaudžiai sieja praeitį su dabartimi. Archeologiniai radiniai, tarp jų ir papuošalai suteikia žinių apie tai, kaip mūsų protėviai gyveno senovėje bei leidžia tarsi pajusti santykį su jų pasaulėvaizdžiu. Žiedai yra vieni iš simboliškiausių ir itin reikšmingų papuošalų.
Edukacinio užsiėmimo metu mokiniai susipažins su etninės kultūros paveldu – baltų papuošalais: smeigėmis, apyrankėmis, žiedais. Sužinos iš kokių metalų mūsų protėviai juos gamino ir kokiais simboliais puošė beveik prieš tūkstantį metų. Svarstys koks yra šiuolaikinio žmogaus santykis su etnine kultūra. Išbandys pradines juvelyrikos technikas ir sukurs po 2 baltų simboliais dekoruotus žalvarinius žiedus. Edukatorės ir jos asistento profesiniai gebėjimai ir pedagoginė patirtis suteiks galimybę įvairaus amžiaus mokiniams iki galo atlikti kūrybines užduotis ir džiaugtis savo darbais.
Neformalaus ugdymo metodai leis patirti teigiamas emocijas ir plėtoti mokymosi mokytis kompetenciją, suteiks naujų žinių ir patirčių, leis atpažinti ir susieti naujai įgytas patirtis su turimomis istorijos, dailės, pasaulio pažinimo ir lietuvių kalbos formaliojo ugdymo žiniomis ir įgūdžiais, skatins motyvaciją, ugdys savivertę, pasitikėjimą savimi ir pasitenkinimą atliktu darbu.
Moksleiviai bendraus, patirs gerų emocijų ir jomis dalinsis. Ši patirtis skatins mokinius domėtis kultūra ir menu bendrąja prasme bei siekti įvairių kūrybinės raiškos galimybių ateityje.

Paslauga teikiama tik paslaugos gavėjo pasirinktoje įstaigoje (pvz., mokykloje)


Kalba kaip kūrybos įrankis (nuotolinis užsiėmimas)

Kovidas, kovidnešys, kovidukas, koronavirusas, iškištanosis – tai tik dalis žodžių, atsiradusių prasidėjus koronaviruso pandemijai. Šie naujažodžiai – visuomenės kūrybos rezultatas. Kuriant naudojama kalba. Tai savotiškas žaidimas. Juk per kalbą mes pažįstame pasaulį, ja mes reiškiame jausmus, ji padeda susivokti, kas mes esame, ir t. t. Kalba – galingas ginklas, kviečiu išmokti naudotis ja!


Baltų ženklų simboliai ir vaizdiniai (nuotolinė paslauga)

Šios edukacinės veiklos sukūrimą 2021 m. finansavo Lietuvos kultūros taryba. Edukacinis užsiėmimas „Baltų ženklų simboliai ir vaizdiniai“, besiremiantis etnologijos mokslininkų įžvalgomis su šiuolaikine inovatyvia dalimi bei įtraukiomis kūrybiškomis praktinėmis veiklomis, skirtas vidurinio ir vyresniojo amžiaus mokiniams. Aktuali tema – baltiški ženklai pateikiami inovatyviai ir įtraukiai. Užsisakius šį užsiėmimą, mokytojams atsiunčiama metodinė priemonė PPT formate apie baltiškąją simboliką, paruošta projekto konsultanto Lietuvos istorijos instituto mokslo darbuotojo dr. Vytauto Tumėno. Rekomenduojama paskaitą peržiūrėti ir aptarti kartu su mokiniais prieš užsiėmimą. Užsiėmimo pradžioje edukatorės kompiuterio ekrane demonstruoja Gintaro muziejuje eksponuojamų VI-XIII a. kuršių genties dirbinių nuotraukas. Veikla tęsiama žiūrint pažintinį edukacinį filmą „Baltų pasaulėvaizdžio ženklai“ (20 min.) Filmo kūrėjai: dizainas ir multimedija - menininkas A. Našlėnas, scenarijus R. Ambraziejienė, konsultavo dr. V. Tumėnas. Filme etnologų ištyrinėti ir dalyviams žinomi baltiški ženklai ir jų prasmės atskleidžiamos šiuolaikiška animuota forma. Patraukliai ir suprantamai parodomas jų ryšys su Rėdos rato ir Gyvybės medžio sąvokomis. Kūrinys turi plačią edukacinę patyriminę paskirtį – įtraukia žiūrovus, skatina jų smalsumą ir atvirumą naujai raiškai, inspiruoja kūrybinę vaizduotę. Praktinėje dalyje dalyviai kuria ženklus savomis, su edukatorėmis iš anksto aptartomis, priemonėmis. Dalijamės nuoroda į metodinę priemonę – A. Našlėno sukurtus atvirukus „Baltiški sigilai". Dalyviams pageidaujant edukatorės ekrane parodo anksčiau sukurtų ženklų pavyzdžius. Siūloma ženklą kurti ant tekstilės arba ant odos (laikina tatuiruotė). Taip pat galima ženklą sukurti iš pagaliukų ant kartono (klijuotą).


Lietuvos zoologijos sodo egzotariumo ekskursija

Gal norėtumėte bent trumpam pabėgti iš miesto šurmulio ir apsilankyti šiltuose kraštuose? Lietuvos zoologijos sodas kviečia aplankyti dykumas, tropikus, pasigrožėti laukine gamta po stogu. Ekskursijos metu dalyviai turės galimybę pabuvoti menininkų tiksliai atvaizduotose Azijos, Afrikos, Pietų Amerikos kraštovaizdžiuose ir pamatyti retus ir išskirtinės išvaizdos gyvūnus, išgirsite melodingiausias paukščių giesmes ir meilės šokius.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Įtraukusis spektaklis- edukacija "Apie medų ir bites"

Mokinių ir pedagogų pamėgta edukacija, kai mokymosi turinys pateikiamas spaktaklio forma, o edukatorė yra ne mokytoja, o tik bičių gyvenimo stebėtoja, kaip ir renginyje dalyvaujantys mokiniai. Edukacinio spektaklio metu susipažinsime su avilio šeimininke – bičių motinėle ir mažąja darbininke bitute Gyte. • Ką reiškia posakis „darbšti kaip bitė“ ir kodėl protingi dėdės kalba, kad be bičių nebūtų ir žmonių? • Bitutė Gytutė papasakos, kaip ji ir kitos bitės surenka nektarą ir kaip iš jo atsiranda medus. • Ką dar bitės gamina? Kokie yra bičių produktai? Kuo bitės maitinasi, kad būtų greitos? Kur bitės laiko medų? Gaminsime natūralaus vaško žvakes. „Saldu kaip du medu“ – pavasario (sodų), vasaros (liepų), rudens (miško) medus – nejaugi jie skirtingi? Kodėl uostydami gėles išsitepame nosį? Viską ir dar daugiau papasakos bitutė Gytutė. • Pažvelgsite į pasaulį pro bitės akinius. Ar žinojote, kad bitės turi net penkias akis? Žinios bus pateiktos žaisminga forma, be išankstinių nuostatų. Po edukacijos dalyviai gebės: aptarti medaus, bičių duonelės, žiedadulkių ir vaško išgavimo/pagaminimo būdus. Programos metu yra pabrėžiama tiek grupinio, tiek asmeninio darbo ir pagalbos draugui svarba - gyvendami bendruomenėje prisitaikome prie jos kultūros ir papročių, puoselėjame tradicijas ir išsaugome savitumą. Mokiniai supras, kad visuomenėje svarbus kiekvienas individas, savo gebėjimais prisidedantis prie bendros grupės gerovės. Pateikiamos užduotys, pritaikytos mokinių amžiui ir supratimui (1-2kl., 3-4kl., 5-6kl.) lavins kūrybiškumą ir atskleis dalyvių individualumą. 45min. renginys vykdomas vienai klasei/grupei vienu metu, į ugdymo įstaigą atvykstama susidarius 4-6 grupėms.


Šiaulių kultūros centre parengtas keramikos amato edukacinis užsiėmimas Molio forma kviečia susipažinti su seniausia keramikos technika – virveline keramika. Keramika – viena seniausių lietuvių liaudies meno rūšis, kuri išsiskiria savo unikalia istorija, išskirtinėmis lipdymo technikomis, dekoravimo raštų įvairove. Edukacijos metu susipažinsite su keramikos istorija, apžvelgsite keramikos dirbinių ekspoziciją, įkurtą Amatų dirbtuvėse, mokysitės virvelinės keramikos būdu gaminti puodynėles, lėkštutes, dekoruotas įspaudais bei angobais. Darbai po nulipdymo bus išdegami su permatoma glazūra.


Tikriausiai dažnas vaikas prisimena, kaip vaikystėje tėvai skaitydavo jam pasakas. Kodėl nepabandžius šiandien paskaityti kartu? Ir ne bet kokią pasaką, bet pasaką 2023 metais švęsiančią 80 metų jubiliejų. Pasaką, kuri atsako į klausimą ,,O kas gyvenime svarbiausia?“ Ir ne tik skaityti, bet ir suvaidinti 7 keliones į didžiausių žmonijos ydų planetas, o grįžus iš jų pasikalbėti su lape, kuri kaip iš akies traukta tavo mama. Vakaras su šeima ir ,,Mažuoju princu" iš tiesų gali būti nepamirštamas, o kelionė po A. de Sent Egziuperi kūrinį begalinė, kaip ir pati amžinųjų vertybių paieška.


Panevėžio apskrities Gabrielės Petkevičaitės-Bitės viešoji biblioteka

Edukacijos „Akmenų sriuba“ dalyviai turės ypatingą progą dalyvauti kuriant unikalią muzikinę liaudies pasaką. Edukacijos metu, naudojant pasakojimo, muzikos ir ritmo elementus bus netradiciškai pristatomas lietuvių liaudies muzikinis paveldas, lavinamųjų pratimų ir ugdomųjų žaidimų pagalba bus mokomasi saviugdos, savianalizės bei identifikuoti emocijas.


Norint ugdyti laisvą ir kūrybišką jaunąją kartą, muziejuje jiems skirta Marijos ir Adomo Varnų ekzopicinė erdvė, kuroje vykdomas edukacinis užsiėmimas „Padėk man padaryti pačiam“. Edukacinio užsiėmimo metodiniu pagrindu pasirinkta M. Montessori mokymo sistema, kuri yra technologiška, apgalvota, tikslinga ir apima intelektualių sugebėjimų vystymą. Pagrindinis šio edukacinio užsiėmimo tikslas – kūrybingos ir laisvos asmenybės. Šis edukacinis užsiėmimas yra parengtas taip, kad kiekviena užduotis motyvuotų kūrybišką vaikų elgesį ir skatintų savarankišką mąstymą. šiam edukaciniam užsiėmimui specialiai saugomos pagamintos muziejaus rinkiniuose saugomos XX a. pr. Adomo ir Marijos Varnų naudotos Montessori mokymo priemonių kopijos. Taip mokiniai susipažįsta su istoriniu Lietuvos paveldu – mokymo priemonėmis Edukacinis užsiėmimas vyksta vaikams paruoštoje mokymo erdvėje. Vaikai dirba individualiai, jų neriboja laikas ar kiti pataloje esantys žmonės. Edukacijos metu vaikai gauna nuo 7 iki 10 kūrybinių užduočių, kurios siejasi su mokykloje mokomais dalykais: matematika, geometrija, lietuvių kalba, geografija, piešimu, skaitymu, rašyba. Visos priemonės yra tikslingai parinktos ir paruoštos kūrybiniam užsiėmimui.Šios edukacinės programos metodika yra išskirtinė tuo, kad suteikia vaikams visišką laisvę veikti ir gauti visada gerą rezultatą, ji eliminuoja konkurenciją, mokymas pagrįstas stebėjimu ir fantazijos lavinimu. Naudojamos priemonės leidžia kūrybiškai pažiūrėti į įprastus mokyklinius dalykus ir surasti visai netikėtą problemos sprendimą. Sudominę ir paskatinę vaiką ieškoti skirtingų problemų sprendimo būdų, suteikiame jam atradimų džiaugsmą. Šios edukacinės programos metodika yra išskirtinė tuo, kad vaikams suteikia visišką laisvę veikti ir gauti visada gerą rezultatą, tai eliminuoja konkurenciją, šis užsiėmimas tampa mokymu pagrįstu stebėjimu ir fantazijos lavinimu.


Užsiėmimo metu laivadirbio muziejuje susipažinsite su vėtrungių istorija, jų paskirtimi, pamario gyvenviečių ženklais ir kitais svarbiais bruožais. Apžiūrėsite išlikusią autentišką burvaltės vėtrungę. Sužinosite, kad vėtrungės buvo skirtos ne vėjo krypčiai nustatyti bei kaip prisidėjo prie marių ekologinės būklės. Praktinėje užsiėmimo dalyje dekoruosite drobinį daugkartinį maišelį su vėtrunge. Pagal vėtrungių dažymo taisykles koduosite informaciją apie save. Spalvinimui gausite keturias spalvas: mėlyną, raudoną, žalią ir juodą, tokiomis spalvomis ir buvo dažomos vėtrungės. Kad maišelį būtų galima skalbti, o dekoracija taptų patvari, užlyginsite senoviniu angliniu lygintuvu.


Gotikinis nuotykis – architektūrinė edukacija (Nuotolinė paslauga)

Užsiėmimo tikslas supažindinti moksleivius su esminiais gotikinės architektūros bruožais, atrasti ryšius, siejančius gotikinę architektūrą su inžinerija, matematika ir menu. Gotikinė architektūra pasirinkta neatsitiktinai. Gotika, gyvavusi Europoje iki 16 a., plėtojosi veikiama prieštaringų veiksnių: katalikybės, bažnyčios autoriteto, tvirtėjančios pasaulietinės valdžios, augančios miestų kultūros, tobulėjančių amatų, gausėjančių technikos išradimų. Intriguojančios pirmųjų gotikinių bažnyčių atsiradimo istorijos leis moksleiviams suprasti idėją, kad mus supanti aplinka nepriklauso tik nuo architektų sprendimų, bet yra įtakojama kompleksinių veiksnių. Užsiėmimo metu moksleiviai išmoks atskirti gotikinei architektūrai būdingus bruožus ir formas;  atras, kaip matematikos, inžinerijos ir meno pasiekimai įtakojo tuometinę architektūrą.  Užsiėmimas pritaikytas skirtingoms mokinių amžiaus grupėms. Vyresnieji susipažins su svarbesniais gotikinės architektūros terminais. Konstrukciniams gotikinės architektūros subtilumams išsiaiškinti pasitelksime architektūrinį performansą – pasidalinę vaidmenimis moksleiviai vaidins katedros sienas, arkas, kontraforsus. Tai leis moksleiviams pajusti architektūros elementų paskirtį. Vėliau išsiaiškinsime, kur ir kodėl naudojami ramsčiai, sąramos, smailėjančios arkos. Kas yra kontraforsai ir arkbutanai? Vyresnieji moksleiviai susipažins su aukso pjūvio taisykle, pamėgins ją pritaikyti Paryžiaus Notre Dame katedros fasade. Praktinėje užsiėmimo dalyje moksleiviai įtvirtins gautas žinias: 2-6 kl. mokiniai pieš gotikinę bažnyčią, 7-10 kl. mokiniai braižys gotikinį langą. Užduotims atlikti yra sukurti paruoštukai ir darbo instrukcijos.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija


Nuotolinė paslauga 5-8 kl. mokiniams.
Tikslas - supažindinti su Lietuvos partizanų istorija ir partizanų ženklais.
Uždaviniai: Išanalizuoti Lietuvos partizanų istorijos reikšmingiausias asmenybes, aptarti Lietuvos partizanų naudotus valstybinius ir etninį tapatumą atskleidžiančius ženklus, aptarti reikšmingiausius Kultūros paveldo objektus, susijusius su rezistencinių kovų laikotarpiu, sukurti ženklą atspindintį asmenybę.
Nuotolinės paslaugos metu, mokiniai turės galimybę, analizuojant pateiktus šaltinius, dalyvauti viktorinoje, kurioje pagal patiktas užuominas išsiaiškinsime iškiliausias Lietuvos partizanų asmenybes, rezistencinės kovos įvykius ir įspūdingiausius Kultūros paveldo objektus, Lietuvos partizanų memorialus Lietuvoje. Taip pat susipažinsime su partizanų naudotais ženklais ir simboliais, analizuosime valstybinės reikšmės ženklus ir kursime individulius, asmenybę atspindinčius ženklus ar simbolius.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija; Pilietiškumo kompetencija


Ar prisimenate Vilniaus miesto įkūrimo legendą? Garsusis Geležinis vilkas šiandien jau yra vienas iš miesto simbolių, tačiau paslaptinga Gedimino pilis slepia ir kitų, dar niekuomet negirdėtų legendų. Užsiėmimo metu ne tik klausysite, bet ir atliksite įvairiausias užduotis. Kartu žiūrėsime filmuką apie miesto įkūrimą, analizuosime įvairias iliustracijas, būsime detektyvais ir šifruosime kodus bei ieškosime eksponatų muziejaus ekspozicinėse erdvėse. Žinoma kalbėsime apie kunigaikštį Gediminą bei jo siųstus laiškus, Aukštutinės pilies atsiradimą ir reikšmingumą, apie Gedimino kalne miegančią kariuomenę ir pagrindinius kario ginklus, šarvus, apie lietuvių kovas su kryžiuočiais, kuriems niekada nepavyko užkariauti Gedimino pilies. Taip pat papildysite savo žinių kraitelę ir kitais mūsų sostinės istorijos faktais! Tikimės, jog šis edukacinis užsiėmimas prisidės prie savo kraštą, jo kultūros paveldą bei žmones gerbiančio ir pilietiško asmens ugdymo, o atlikę kūrybines užduotis pamatysite, jog istorijos pažinimas gali būti labai įdomus!


Filmo kūrimo dirbtuvės „Dėmesio, filmuojam!“ (9–12 klasėms)

Kadangi, gyvename vaizdo kultūros laikais, todėl pasirinkta meno sritis - kinas - puikiai tinkanti priemonė kritiškai ir kartu savarankiškai vertinti aplinką, kasdienybę ir aktualijas Lietuvoje ir pasaulyje. Dirbtuvėms vadovauja ilgametę edukacinių kino dirbtuvių patirtį turintis režisierius Antanas Gluskinas. Visa edukacijos veikla bus suskirstyta į tris dalis, kurių kiekviena atitiks filmo kūrimo etapą -pasiruošimą, filmavimą ir postprodukciją. Pirmajame filmo kūrimo etape - pasiruošime - dirbtuvių vadovas trumpos teorinės paskaitos metu pristatys pagrindinius scenarijaus rašymo taisykles bei kūrybnės grupės profesijų (režisierius, operatorius, garso režisierius, montažo, aktorius) funkcijas. Po paskaitos, moksleiviai pasiskirstys grupėmis (8-10 žmonės), kurios per nustatytą laiką kurs savo scenarijus pasirinkta tema ir pasirinkto žanro bei pasirinks kino profesijas, kurias norės išbandyti edukacijos metu. Pabaigę scenarijus, moksleiviai persikels į antrąjį filmo kūrimo etapą -filmavimą. Šio etapo pradžioje, vadovas trumpai papasakos apie vaizdo ir garso svarbą filme -supažindins su pagrindiniais kino gramatikos pagrindais: kameros pozicija ar filmavimo kampais, kadro dydžiais, garso takelio svarba, filmavimo aikštelėje esama tvarka.. Išklausę trumpą teorinį įvadą, moksleiviai savo išmaniaisiais įrenginiais (telefonai, planšetės) filmuos sukurtą scenarijų. Dirbtuvių vadovas po truputi pabūdamas su kiekviena grupe, padės filmavime savo pastebėjimais. Po filmavimo, bus trečiasis filmo kūrimo etapas -postprodukcija. Šio etapo pradžioje vadovas supažindins su montažo programomis bei pagrindais. Po to moksleiviai, padedami vadovo arba patys savo turimais įrenginiais, montuos savo filmą, ieškos jam tinkamos muzikos ar garsų, tinkamos spalvinės gamos. Kai montažas bus baigtas, edukacijos dalyviai peržiūrės sukurtus filmus bei juos aptars tarpusavyje - kas pavyko, o kas nelabai. Moksleiviai savo filmus kurs mokyklos teritorijoje - viduje ir/ ar lauke.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Edukacinė programa „Nidos švyturys“ – tai kūrybiniais bei kritinio mąstymo ugdymo metodais paremtas būdas supažindinti dalyvius su dviem skirtingais Nidos švyturio gyvenimais – nuo pastatymo iki Antrojo pasaulinio karo, ir po karo iki šiandienos, kurie leidžia perteikti Kuršių nerijos istorijos kontekstą, daugiasluoksnę Mažosios Lietuvos kultūrą. Edukacijos metu pasitelkiant įvairius įtraukius žaidimus, tokius kaip "lobių ieškojimas" Nidos švyturio prieigose ar viktorina Kuršių nerijos istorijos muziejuje (jei edukacija vyktų nepalankiu oru), ar smalsumą žadinantį indukcijos / dedukcijos metodą, dalyviai supažindinami ne tik su Nidos švyturio, bet ir su pasauline švyturių istorija. Be to, dalyviai įtraukiami į meditatyvų kūrybinį procesą, kurio metu kiekvienas gali nusidažyti medinį senojo Nidos švyturio modelį, kuris, parsivežtas namo kaip dovana-suvenyras, dar ilgai rodys kryptį į unikalų Kuršių nerijos kraštą.


Koks buvo žmonių gyvenimas Lietuvos teritorijoje prieš tūkstančius metų? Dalyviai sužinos ir patys aiškinsis kas buvo svarbiausia gyvenime žmogui akmens, bronzos ir geležies amžiais. Užsiėmimo metu keliausime ne tik per archeologinius laikotarpius, mokysimės orientuotis istoriniuose perioduose, bet ir sužinosime kada atsiranda baltai, kada išsiskiria baltų gentys, kokios jos buvo ir kokie buvo svarbiausi mūsų protėvių kasdieniai darbo įrankiai ir ginklai. Aiškinsimės, kodėl svarbu pažinti baltų praetiį ir jų istoriją mums visiems šiandieną. Tyrinėsime kodėl baltų gentis galime vadinti karingomis. Ginkluotės kaita ir raida ne tik atskleidžia žmogaus nuolatinį žengimą į priekį ir tobulėjimą, bet ir pasakoja mums apie to meto gyvenimo iššūkius. Atsižvelgiant į dalyvių amžių, mokiniai dalyvaus įvairiose veiklose, kurių metu ne tik tirs istoriją , įtvirtins atrastas žinias bet ir ugdydamiesi komandinio darbo kompetenciją, atliks įvairias užduotis.


Spektaklis „Tas keistas nutikimas šuniui naktį“ – tai Agniaus Jankevičiaus režisuotas spektaklis pagal to paties pavadinimo Marko Haddono romaną. Jame pasakojama detektyvinė istorija, nutikusi penkiolikmečiui berniukui Kristoferiui. Kristoferis Bunas – autizmo spektro sutrikimą turintis vaikinas, pasižymintis išskirtiniu protu – jis be galo atidus detalėms, puikiai išmano matematiką, domisi kosmosu, tačiau sunkiai sugyvena su savo kasdiene aplinka, nemėgsta būti liečiamas, nepasitiki žmonėmis. Vieną naktį, septynios minutės po vidurnakčio, berniukas randa mįslingomis aplinkybėmis užmuštą kaimynės ponios Širs šunį Velingtoną. Pasijutęs kaltinamu dėl šuns žūties, Kristoferis nusprendžia surasti tikrąjį nusikaltėlį, tačiau nė nenutuokia, kur jį nuves šis keistas įvykis.
Spektaklis ugdys moksleivių atsakomybę už savo veiksmus, teisingumo ir atjautos pojūtį, suvokimą apie esminius žmogaus jausmus. Skatins moksleivius pasimokyti iš svetimų ydų ir kovoti su savosiomis.


Vaizduotės lavinimo dirbtuvės „Išminkyk savo mintis“

Vaizduotės lavinimo dirbtuvėse galėsite išbandyti istorijų kūrėjo darbą. Literatūra, dailė, muzika, judesys – pabandysim sujungti viską. Kartu kursime naują fantastinį pasaulį. Apgyvendinsime jį keistais gyventojus. Sukelsime veikėjams problemų ir nuotykių grandinę. Paskui padėsime išgalvotiems personažams jas išspręsti. O gal tai net ne problemos, o naujos galimybės? Nuotaikingas dirbtuves veda vaikiškų knygų rašytojas, iliustruotojas ir edukatorius Paulius Juodišius. Išsamesnė informacija apie dirbtuves ir dirbtuvių video svetainėje - bumbam.weebly.com kūrybinių dirbtuvių puslapyje.


Tarmė, kaip ir mes, gyvena savo gyvenimą ir natūralu, kad laikui bėgant keičiasi. Visgi šiandien matome, kad tarmės, kurios vystėsi ir buvo vartojamos ištisus šimtmečius, sparčiai nyksta. O, kiek spalvų, gyvybingumo, išskirtinumo ir skambesio jos suteikia mūsų kalbai. Pažinkite lietuvių kalbos tarmes žaisdami stalo žaidimą. Tai įdomus, lengvas ir tinkamas įvairioms amžiaus grupėms žaidimas. Sužinosime, kiek lietuvių kalba turi tarmių, patarmių, šnektų, išgirsime daug negirdėtų tarmiškų žodžių, pasiklausysime, kaip Jūsų draugas skaito pietų žemaičių telšiškių patarme, ir patys pabandysime iššifruoti anykštėnų šnektą. Kas pirmasis – aukštaitis ar žemaitis – pasieks finišo liniją? Viską sužinosite užsiėmimo metu.


Biržų turizmo ir verslo informacijos centras

Kviečiame pajusti Biržų kraštą keliaujant pėsčiomis su gidu.
Aplankysit žymiausius Biržų miesto objektus, sužinosite jų istoriją, aplankysite lauko ekspoziciją, kurioje sužinosite apie karstinį procesą (smegduobes). Keliaujant užsuksite į Biržų tvirtovę ir pylimais atsidursite šalia seniausio dirbtinio tvenkinio   Lietuvoje. Pabaigoje pasinersite į pramogas, sužaisite interaktyvų žaidimą.


Ekskursija „Ekspedicija į Užupio respubliką!“

Už Vilnios upės teka kitoks, meno ir netikėtumų kupinas gyvenimas, juk Užupis – visai kita Respublika! Ekskursijos metu leisimės ją pažinti: įžengę į teritoriją visi gausime antspaudą, išsiaiškinsime, ką reiškia Užupio herbas, pakalbinsime ant kranto tyliai rymančią undinėlę, patys svajosime Tibeto skvere dėliodami mandalas ir būtinai apsilankysime įvairiausiais kūriniais apraizgytame meno inkubatoriuje! Ekskursijos tikslai – sudominti vaikus Užupio rajono meno, kultūros, architektūros paveldu, atskleisti jo vertybes, ugdyti vaikų pastabumą ir gebėjimą suprasti įvairius kultūros ženklus miesto aplinkoje.


Saulės simbolio baltų kultūroje pažinimas ir interpretacija

Saulė ir Saulės ratas yra svarbiausias abstraktus pasaulio sukūrimo ženklas. Šiuose ženkluose atsispindi tradicinis mūsų protėvių baltų supratimas apie žmogų ir pasaulio sandarą. Edukacijos pradžioje dalyviai bus supažindinami su protėvių baltų tikėjimu ir mitologija, įgis teorinių žinių apie simbolius ir ženklus, jų reikšmę praeityje ir svarbą dabartyje. Dalyviams bus parodoma ir pateikiama vizuali Saulę simbolizuojančių simbolių medžiaga, kadangi baltų kultūroje ženklai ir simboliai turėjo ne vieną vaizdinę išraišką. Saulės ženklas turi labai daug įvairių variantų ir papildomų reikšmių, todėl tai yra tema, kurią dalyviai gali ir toliau plėtoti savo kūryboje.
Užsiėmimo metu siekiama išlaisvinti dalyvių  kūrybiškumą per meninę praktiką: panaudojant pamatytus Saulės simbolius, sukurti savitus raštus koliažo formate.  Pasitelkiant dailės priemones piešiama ant popieriaus, popierius gali būti lankstomas, karpomas, plėšomas ir klijuojamas. Siekiama, kad dalyviai išradingai panaudotų popierių ir kūrybiškai derintų flomasterių ir spalvotų pieštukų spalvas.
Užsiėmimo pabaigoje dalyviai įtraukiami į pokalbį, kad pasidalintų savo įspūdžiais, kaip jiems sekėsi interpretuoti temą, pasidalinti ir papasakoti apie savo sukurtą koliažą.
Įvadinė vaizdinė medžiaga suteiks žinių apie protėvių ženklų kalbą ir simbolių prasmę, paskatins smalsumą pažinimui.  Pagrindinė užsiėmimo dalis – praktinė, kurios metu atkartojami Saulės simboliai  sukuriant koliažą.  Užsiėmimo metu dalyviai lavina savo etninį pažinimą, estetinį pojūtį, kūrybingumą, dėmesingumą, kruopštumą, smulkiąją motoriką, ugdo komunikavimą ir pagarbą žmogui bei jo kūrybai.


Vis rečiau žmonės skaito poeziją ir rašo ranka. Net piešia kompiuteriu! Kad primintume vaikams, kokia tai smagi veikla, kviečiame kurti kaligrafinį eilėraščio paveikslą, miklinti ranką ir lavinti poetinę klausą.
Atėję į Vaikų literatūros muziejų, 3, 4 klasių moksleiviai pirmiausiai raiškiai perskaitys padalintus R. Skučaitės ir V. Palčinskaitės eilėraščius, pasakys, koks ryškiausias vaizdas iškyla perskaičius tekstą, o tada eis į kūrybines dirbtuves ir perteiks jo nuotaiką, pasitelkę tekstą ir spalvas: spalvotus rašiklius, pastelines kreidutes ar kitas piešimo priemones kurs kaligrafinius paveikslus. Žinoma, prieš tai vaikai bus supažindinti su žodžiu „kaligrafija“, peržiūrės atrinktų kaligrafinių paveikslų pavyzdžių.
Sukurtu „spalvoraščiu“ vaikai tikrai pradžiugins savo artimuosius!
Aktyvi veikla įtrauks visus mokinius, skatins jų kūrybiškumą, norą eksperimentuoti. Mokiniai bus skatinami reflektuoti savo patirtis, ateityje skaitydami kitus eilėraščius savarankiškai kurti ne tik pieštus ranka, bet ir skaitmeninius kaligrafinius paveikslus.
Užsiėmimo eiga:
I.	Edukatorė pristato sąvoką kaligrafija ir kaligrafinis paveikslas, perskaito pasirinktą eilėraštį ir kartu su mokiniais bando aptarti jo prasmę, svarbiausius įvaizdžius, žodžius ar žodį.
II.	Mokiniams padalijami eilėraščių tekstai, jie perskaitomi ir pasirenkama įstrigusi eilutė ar žodžiai (jei nedaug vaikų grupėje – kiekvienas garsiai, jei daug – kiekvienas tyliai sau).
III.	Kūrybinėse dirbtuvėse, naudojant rašiklius ir piešimo priemones, derinant  įvairius šriftus, kuriami kaligrafiniai paveikslai pagal pasirinktą eilėraščio frazę.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Skaitmeninė kompetencija


„Eureka“ – tai iššūkis Jūsų protui ir pasaulio suvokimui. Net trys aukštai, pilni nerealių eksponatų, maloniai nustebins ir privers pasukti galvą. Galėsite pabandyti perprasti Velnio tunelį, paklaidžioti po veidrodžių labirintą, išsiaiškinti senosios animacijos veikimo principą, pabuvoti Visatos kambaryje ar patikrinti savo regą ties optinėmis iliuzijomis. Mūsų interaktyviame rūsyje rasite ir rimtesnių eksponatų, kurie pademonstruoja fizikos dėsnius ar reikalauja loginio mąstymo. Galėsite išbandyti savo balso jėgą prie decibelų matuoklio, suvokti garso greitį, perprasti iliuzionisų triukus ir dar daugiau! Taip pat bus galima patikrinti save ir išdrįsti basomis atsistoti ant pačių tikriausių vinių pėdų ar atsigulti ant vinių lovos. Išskirtinai grupėms „Eureka“ siūlo unikalią edukacinę programą –„Suvaldyk, atrask ir pažink energiją iš naujo“.Užsiėmime ne tik mokiniai stebės kaip ir kokiais būdais galima išgauti elektros energiją, tačiau vieningomis komandomis bandys išsiaiškinti ir išbandyti praktikoje, kokia gi saulės energija, arba garų energija visiems žinoma Teslos energija, eksperimentuoti ir atrasti padės įrenginiai, kurių pagalbą išgavę skirtingais būdais energiją galės panaudoti praktikoje, kaip įžiebiant lemputė. Atradimo džiaugsmą garantuojame, Eurekos laboratorijos klasės atmosfera ir gniaužiantis eksperimentai suvaldant ir atrandant energiją iš naujo užtikrins ne tik smagų laiką, tačiau sustiprins komdandiška dvasę ir įžiebs lemputę mokslo labirintuose. Iliuzijų namas EUREKA yra įrengtas vilos Aldonos, priklausančios Tiškevičių šeimai, patalpose. Daugelis architektūrinių erdvių ir sprendimų vis dar likę ir yra išsaugoti pastate. Šiuolaikinis menas ir istorija yra vienoje vietoje, susipynę veiklomis, spalvomis ir tam tikrais akcentais.


Muzikinė pasaka „Kaip ežiukas chorą būrė“

Koncertinė įstaiga Šiaulių valstybinis kamerinis choras "Polifonija"

Tai muzikinė pasaka apie vienišą ežiuką, išėjusį į mišką ieškoti linksmumo. Pagrindinis herojus sutinka  daug dainuojančių žvėrelių. Susidraugavęs
ir supratęs, kas tai yra choras ir kaip smagu visiems kartu dainuoti, ežiukas pats užsinori tokį suburti. Jis sukviečia draugėn miško gyventojus ir po visą pavasarį trukusių repeticijų uždainuoja...
Edukacijos metu linksmas daineles atliekantys miško žvėreliai kviečia vaikučius drauge keliauti per visus keturis metų laikus. Žaisminga forma pateiktame spektaklyje – edukacijoje vaikai sužino, kas yra choras, solistas, akompaniatorius, dirigentas, aktorius, choras „Polifonija“, pamato, kaip iš tiesų vyksta užkulisinis choro darbas.
Renginį veda Valstybinio Šiaulių dramos teatro aktorius Vladas Baranauskas.
Dainelių atlikėjas – Šiaulių valstybinis kamerinis choras ,,Polifonija".
TIKSLAS: Nuo mažens puoselėti chorinį meną, jo sklaidą, rūpintis chorinio meno tradicijų Lietuvoje išsaugojimu, pristatyti vaikams jų amžiaus grupei keliamus reikalavimus atitinkančius, profesionaliai atliekamus kūrinėlius, kūrybiškai ir žaismingai perteikti muzikines ir teatrinės kultūros ir kūrybos vertybes. Skatinti mokinių norą pažinti muzikinę kultūrą ir domėtis skirtingais kultūriniais reiškiniais, didinti kultūrinį sąmoningumą, plėsti supratimą apie kultūrinės raiškos ir komunikavimo formas, skatinti pajusti, suvokti bei vertinti meną.
UŽDAVINIAI: Supažindinti priešmokyklinukus ir pradinukus su profesionaliu soliniu ir choriniu dainavimu, instrumentiniu grojimu, dirigavimu, sceniniu judesiu, teatro menu, praturtinti mažuosius žiniomis ir nauja patirtimi.
Lavinti moksleivių meninės saviraiškos gebėjimus ir vaizduotę.
Suteikti vaikams galimybę patirti daug teigiamų emocijų ir įgyti naujų patirčių.
Per menines ir kultūrines veiklas ugdyti moksleivio savivertę ir motyvaciją, pasitikėjimą savimi.
Žaidimų pagalba įtraukti vaikus į edukacijos veiklą, ugdyti socialinius įgūdžius: gebėjimą bendrauti ir bendradarbiauti.


Šiuolaikiniame vaizdų kupiname pasaulyje labai svarbu suvokti, ką kiekvienas vaizdas mums nori pasakyti, kokią istoriją jis slepia, kaip ją perskaityti ir galbūt sukurti savąją pasakojimo versiją. Kiekvienas turime unikalią asmeninę patirtį, todėl ir meno kūrinius galime matyti ir interpretuoti skirtingai. Edukacinio užsiėmimo metu dalyviai bus supažindinami su modernaus ir šiuolaikinio meno kūriniais, jų raiškos įvairove, dalyviai mokysis atrasti ir kritiškai vertinti bei suvokti galerijoje pristatomus meno kūrinius. Ką gali papasakoti kiekvienas paveikslas? Iš ko jis sudarytas? Kaip jį suvokti? Kokią žinutę jis mums siunčia? Praktinės veiklos metu dalyviai kviečiami įvairiais žaidybiniais metodais ieškoti vaizdo ir pasakojimo jungčių, tapti vaizdų detektyvais: atrasti svarbiausius paveikslų kodus, sukonstruoti paveikslų dėliones, atlikti kūrybines tiriamąsias užduotis pagal galerijos parengtus atspausdintus gidus. Dirbtuvių metu vaikams siūloma tapti savotiškais vaizdų detektyvais ir patyrinėti kūrinių raišką atliekant įvairias užduotis, kurios padeda ugdyti pastabumą meninei raiškai, kūrinių temoms, simboliams ir prasmei.


Edukacinė programa „Vaižgantas Šatrijos Raganos „Sename dvare“

Edukacinės programos „Vaižgantas Šatrijos Raganos „Sename dvare“ metu 10 – 12 klasių mokiniai susipažins su populiariausiais Juozo Tumo-Vaižganto (1869–1933) ir Marijos Pečkauskaitės-Šatrijos Raganos (1877–1930 ) kūriniais: apysakomis „Dėdės ir dėdienės“ (1920–1921) ir „Sename dvare“ (1922). Mokiniai sužinos, ką kalba šie kūriniai, atras, kaip jie siejasi ir vienas kitą papildo.

Skaitysime kūrinių ištraukas. Apysakos bus siejamos temomis. Kalbėsime apie šeimą, laisvę ir gamtą. Kūrybingai mąstysime, tekstus gretinsime, lyginsime ir aptarime. Tekstus siesime su supančia autentiška Vaižganto muziejaus aplinka.

Leisimės į kupiną kūrybos bendradarbiavimą, kurio metu Juozą Tumą-Vaižgantą rasime Šatrijos Raganos apysakoje „Sename dvare“. O Mariją Pečkauskaitę-Šatrijos Raganą – sutiksime Vaižganto apysakoje „Dėdės ir dėdienės“ ir klasiko bute-muziejuje.

Pagaliau, kalbėsime apie abu Lietuvos rašytojus siejantį neoromantizmą. Prisiminsime muziką ir dainą, kurios taip pat yra šios patirties dalis.

Edukacinis užsėmimas „Vaižgantas Šatrijos Raganos „Sename dvare“ padės įgyvendinti mokytojų ir mokinių lūkestį ir prašymą, kad kilus būtinybei pasirinkti vieną literatūros klasiką, kartu pažintume abu.


Tautinės juostos – Lietuvos simbolis. Tai vienas iš seniausių lietuvių liaudies audinių, tai tautos istorija, paveldo pažinimas, jo išsaugojimo svarbos suvokimas, palikimas kurį išsaugoti yra kiekvieno lietuvio pareiga. Nors tai ir sena, tačiau atgimstanti lietuvių tradicija. Pintinės juostos būdingos Aukštaitijos kraštui. Edukaciniame užsiėmime moksleiviai bus supažindinti su lietuvių juostų ornamentika, simbolika, tradicijomis, spalvomis, raštais, juostų pynimo būdais. Edukacijos užsiėmimui pasibaigus, kiekvienas dalyvis nusipins sau juostą.


Nacionalinis M. K. Čiurlionio dailės muziejus

Paslapčių pilnos lietuvių liaudies pasakos. O kiek daug jose netikėčiausių istorijų, kurių pagrindinis veikėjas – velnias. Ar žinote kas jis toks, šis nenuorama ponaitis? Kiek vardų jis turi, kur jam patinka gyventi, ką jis labiausiai mėgsta veikti ? Tad jeigu esate drąsūs ir smalsūs būtinai ateikite pas mus. Nereikia bijoti ar abejoti, nes mūsų pasakėlės visuomet turi laimingą pabaigą!


Ar prisimenate Vilniaus miesto įkūrimo legendą? Garsusis Geležinis vilkas šiandien jau yra vienas iš miesto simbolių, tačiau paslaptinga Gedimino pilis slepia ir kitų, dar niekuomet negirdėtų legendų. Kviečiame į nuotolinį edukacinį užsiėmimą iš bet kurios jūsų gyvenamosios vietos! Susitikime ir kartu žiūrėkime filmuką apie Vilniaus miesto įkūrimą, analizuokime įvairias iliustracijas, būkime detektyvai ir šifruokime kodus bei atlikime ir kitas įtraukias užduotėles. Susipažinkime su Aukštutinės pilies atsiradimo istorija, pakalbėkime apie Gediminą bei jo siųstus laiškus. O ar esate girdėję, jog Gedimino kalne miega kariuomenė? Taip taip, išgirsite ne tik šią legendą, bet ir apie pagrindinius kario ginklus, šarvus, apie lietuvių kovas su kryžiuočiais, kuriems niekada nepavyko užkariauti Gedimino pilies. Kviečiame papildyti savo žinių kraitelę ir kitais mūsų sostinės istorijos faktais! Tikimės, jog šis edukacinis užsiėmimas prisidės prie savo kraštą, jo kultūros paveldą bei žmones gerbiančio ir pilietiško asmens ugdymo, o atlikę kūrybines užduotis pamatysite, jog istorijos pažinimas gali būti labai įvairus ir įdomus!

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Skaitmeninė kompetencija


Kūrybinės komiksų dirbtuvės su Viktorija Ežiuku

Edukacijos dalyviai drauge su dailininke, knygų iliustruotoja ir komiksų piešėja Viktorija Ežiuku trumpai susipažins su komiksais ir jų raiškos galimybėmis, panagrinės pavyzdžius, kas yra komiksas ir koks jis gali būti, kaip jie atrodo skirtingose pasaulio šalyse. Žaismingų vaizduotės išlaisvinimo pratimų pagalba kurs istorijas, tyrinės, kaip jas padaryti įdomias bei patrauklias. Kaip, naudojant kuo mažiau žodžių nupiešti istoriją? O gal įmanoma papasakoti istoriją visiškai be žodžių? Kokios detalės, kokia kompozicija padės ją papasakoti aiškiau? Kaip sukurti personažą, kuris geriausiai atskleis tai, ką jūs norite pasakyti? Panagrinėsime žmogaus emocijas, kaip jos atsispindi veide, laikysenoje, kaip tai pavaizduoti įtaigiai, vos keliomis linijomis perteikiant esmę. Pasitelkiant žaismingus vaizduotės išlaisvinimo pratimus mokinsimės atsipalaiduoti ir nebebijoti klysti, įgausime drąsos eksperimentuoti, pasitikėti savimi ir nupiešti pačią keisčiausią/įdomiausią savo komiksų knygelę!

Viktorija Ežiukas – dailininkė, knygų iliustruotoja, komiksų autorė. 2009 m. baigė Vilniaus dailės akademijos Klaipėdos skyriuje vizualinio dizaino magistrantūrą ir nuo to laiko aktyviai dalyvauja įvairiuose Lietuvos bei užsienio projektuose, tarptautiniuose komiksų festivaliuose, yra iliustravusi gausybę knygų ir leidinių, taip pat išleidusi kelias autorines komiksų knygeles. Dalyvauja įvairiuose menininkų projektuose ir dirbtuvėse, grupinėse parodose, dirbo dailės mokytoja Miško mokykloje, Klaipėdoje, o nuo 2008 m. surengė net 10 personalinių savo kūrinių parodų.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija


Nepaprasta "Vaikų žemės" pamoka su knyga - Tavo mokykloje!

Viešoji įstaiga "MOKYKLŲ TOBULINIMO CENTRAS"

Susitikimų su knygų autoriais, iliustruotojais, leidybos atstovais metu patys knygų kūrėjai skatina ir padeda suvokti perskaityto kūrinio turinį, ugdyti kritinį mąstymą, atskleisti kūrybiškumą. Šie susitikimai - unikali galimybė betarpiškai bendrauti su kūrėju, užduodant rūpimus klausimus ugdyti komunikavimo ir kultūrinę kompetencijas. Edukacijų metų naudojami įtraukūs, žaidybiniais elementais grįsti bendravimo su vaikais metodai, audiovizualinė medžiaga, nesudėtingos kūrybinės užduotys, padedančios išlaikyti vaikų dėmesį ir patraukliai pateikti tyrinėjamą medžiagą. Tokios edukacijos įgalina mokytojus tęsti diskusiją svarbiomis temomis grįžus į klases, todėl šie susitikimai gali tapti alternatyviomis lietuvių kalbos ir literatūros pamokomis.

Platesnį literatūrinių edukacijų turinio aprašymą ir autorius rasite čia: https://vaikuzeme.lt/nepaprasta-pamoka-su-knyga/.


Kūrybinė edukacija su rašytoja ir aktore Birute Mar: „Kaip kuriama knyga ir jos personažai“ (išvažiuojamoji)

Tai 1-4 klasėms skirtas kultūrinės edukacijos renginys, kurio autorė ir vedančioji – žinoma rašytoja, aktorė ir režisierė Birutė Mar. Interaktyvaus susitikimo metu rašytoja pasakoja vaikams, kaip kuriamas knygos siužetas, kaip gimsta knygos personažai bei atsiranda jų dialogai. Taip pat autorė pristato vaikams knygos kūrimo etapus – nuo literatūrinio teksto kūrimo, jo redagavimo, vėliau – dailininkės darbo kuriant „knygos veidą“ – iliustracijas, personažus, maketą. Autorė remiasi savo sukurtomis knygomis „Marija ir Pūkelis“, „Princesių sala“, „Gėlininkė“ ir „Naktukas“ – šių knygų fragmentai įtraukti į rekomenduojamų mokykloms užklasinio skaitymo kūrinių sąrašą, knyga „Gėlininkė“ tapo pirmojo Nacionalinio vaikų literatūros konkurso laureate 2014 m., 2015 m. nominuota „metų knygos vaikams“ kategorijoje. 2020 m. Birutės Mar knygas vaikams („Marija ir Pūkelis“, „Princesių sala“, „Gėlininkė“ ir „Naktukas“) išleido Kūrybos studijos Solo atskira serija jauniesiems skaitytojams „Birutės Mar knygų vaikams biblioteka“ (serijos dailininkė Kristina Norvilaitė) . Antroje pamokos dalyje, pasitelkusi savo teatrinę patirtį, Birutė Mar įtraukia vaikus į interaktyvų žaidimą, mokydama juos, kaip sukurti knygos personažą ir nedidelį siužetą, pasitelkiant teatrinius etiudus bei žaidimus.


Trakų rajono savivaldybės viešoji biblioteka

Legendos – tai pasakojimai, perduodami žodžiu iš kartos į kartą. Jos yra viena iš turtingiausių ir svarbiausių kultūros elementų daugelyje visuomenių. Trakuose jau ne vieną amžių pasakojama legenda apie kunigaikščio Kęstučio lobį, tebegulintį Galvės ežero dugne. Sakoma, kad kartais pavyksta skrynią užgriebti, bet vos pakelta į paviršių, ji išslysta ir nematomų jėgų tempiama vėl nugrimzta į dugną. Edukacija „Galvės lobiai“ skirta pradinių klasių mokiniams. Ją sudaro žodiniai mokymosi metodai: knygos skaitymas, aptarimas, diskusija; vaizdiniai mokymosi metodai: viktorina. Pirmoje programos dalyje vaikai klausysis įvado – legendų ir pasakų apie Trakų kraštą. Vyks lektorės vedama diskusija ir naujų faktų aptarimas. Antroje edukacijos dalyje vyks inovatyvi viktorina, kurioje mokiniai išbandys savo žinias apie Trakus, ugdys savarankiškumą, susikaupimą, sprendimų priėmimą ir atkaklumą. Su mokytojais bus pasidalinta metodine medžiaga.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija; Skaitmeninė kompetencija


Lėlių teatro spektaklis „Baldis ir Vivaldis“

Ar žinote, kur slepiasi įkvėpimas? Kaip jį prisišaukti ir kur pasodinti, kad imtų ir paverstų būrį pabirusių natų užburiančiu muzikiniu kūriniu? Pagrindinis spektaklio veikėjas Svirpliukas Baldis jaučiasi labai nelaimingas – sunku patikėti, bet jis nemoka griežti smuikeliu! Jam padėti gali tik labai gerbiamas kompozitorius, linksmuolis abatas Antonio Vivaldis. Kompozitorius sutinka visus metus mokyti Svirpliuką muzikos paslapčių ir pakviečia drauge leistis į garsų, vaizdų, emocijų ir gamtos stichijų kupiną muzikinę kelionę metų laikais. Spektaklio kūrėjai - Darius Krapikas ir Rasa Bartninkaitė kviečia į nuotaikingą, interaktyvų, muzikinį spektaklį „Baldis ir Vivaldis“, kuriame vienas iš pagrindinių vaidmenų suteikiamas genialiai A.Vivaldžio muzikai. Muziką spektakliui iš A. Vivaldžio „Keturi metų laikai“ koncertų parinko idėjos autorius, profesionalus smuikininkas ir aktorius – D. Krapikas. „Gyvai atliekamos klasikinės muzikos ir baroko epochos tapybos meistrų paveikslų fone besivystančios linksmos istorijos idėja pažadina atradimų poreikį, ,,užkrečia" kūrybos akimirkų džiaugsmu, lavina muzikinį skonį ir ugdo būsimąjį koncertų lankytoją“ (D. Krapikas ).

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Socialinė, emocinė ir sveikos gyvensenos kompetencija


„Lietuvos traukinių istorija ir robotika“ edukaciniuose užsiėmimuose mokiniai susipažins su seniausiais ir šiuolaikiniais Lietuvos traukiniais. Robotikos veiklų metu bus apjungta Lietuvos istorija, paveldas, kultūra, šiuolaikinės ir senovinės transporto priemonės. Edukacinių veiklų metu mokiniai statys savo įsivaizduojamus traukinius, išmoks juos programuoti, bus supažindinti su technikos ir programavimo pradmenimis, pasitelks kūrybiškumą, vaizduotę ir meninius gebėjimus. Mokiniai mokysis bendrauti ir bendradarbiauti, dirbti komandose, ugdys lyderystės įgūdžius. Per smagias veiklas, mokiniai patirs istorijos, kultūros, pilietiškumo dermę, įgys gebėjimų inžinerijos ir technologijų srityse, patirs pažinimo, bendradarbiavimo, sėkmės dirbant komandoje džiaugsmą.


Virtuali ekskursija „UNESCO saugomo Vilniaus senamiesčio simboliai“ (nuotolinė paslauga)

Paslauga atliepia „Vilnius 700“ minėjimo sukaktį. Virtuali ekskursija ir gyvas gido pasakojimas mokinius supažindins su Lietuvos sostinės simboliais, be kurių mes Vilniaus negalime įsivaizduoti. Ekskursijos metu žvelgsime į Gedimino pilies bokštą, ieškosime miesto herbo, leisimės įstabiąja Literatų gatve, stebėsime vėliavų keitimo ceremoniją prie LR Prezidentūros, susipažinsime su ant Rotušės sienos pritvirtintomis lentelėmis, prisiminsime Aušros vartų stebuklingą paveikslą ir sugalvosime norus ant Stebuklo plytelės. Dronų pagalba filmuotoje medžiagoje galėsime apžvelgti senamiestį iš viršaus, todėl bus lengviau išsiaiškinti, pagal kokius kriterijus jis buvo įrašytas į Pasaulio paveldo saugomų miestų sąrašą. Nuotolinė edukacinė paskaita bus transliuojama gyvai, pasitelkus Power Point parengtą medžiagą, lydimą edukatoriaus gyvo bendravimo bei filmuotų vaizdų, kurių pagalba mokiniai pasijus tarsi dalyvaudami tikroje ekskursijoje. Transliacijos vedamos ZOOM platformos pagalba. Edukacinės paskaitos metu bus aiškinamasi, kuo svarbi šiandieniniam pasauliui yra UNESCO organizacija ir jos priimami sprendimai, kas yra Pasaulio paveldo konvencija bei Pasaulio paveldo sąrašas, kas į jį ir kodėl patenka.


Užsiėmimo metu bus pasakojama apie tradicinėje kultūroje egzistuojančias mitologines būtybes- laumes, globojančias arba skriaudžiančias vaikus , viliojančias vyrus, kenkiančias gyvuliams, bet gausiai apdovanojančias sąžiningus ir gerus žmones. Aiškinamasi kaip tradicinėje kultūroje laumės buvo atpažįstamos , kaip buvo nuo jų saugotasi , kokie buvo mėgstamiausi laumių darbai. Sekamos sakmės apie laumes, verdamas laumių viralas, rišamos vantos, žoliavimas, mokymasis skalbti geldoje su kultuve , verpiamas ir muilo gaminimas leis mokiniams susipažinti su mitine būtybe laume, suvoks, kaip į jas žiūrėta, kuo jos ypatingos šių dienų kontekste. Laumių edukacija vyks nuostabios gamtos apsuptame ,tačiau labai paslaptingame Adomo Petrausko muziejuje.


Ar žinojote, kad Lietuvos nacionalinis akmuo – titnagas – buvo neatsiejama mūsų protėvių gyvenimo dalis? Kviečiame Jus į unikalią kelionę laiku, kurioje sužinosite apie titnago savybes, jo reikšmę pirmykščių bendruomenių gyvenime ir išmoksite įskelti ugnį!

Kas laukia dalyvių?
- Įdomūs faktai apie titnago istoriją ir savybes.
- Praktiniai užsiėmimai: išmoksite įskelti ugnį kaip mūsų protėviai.
- Unikali patirtis: prisiliesite prie senovės gyvensenos ir naudotų titnago įrankių.

Kam skirta ši edukacija?
Moksleiviams nuo 1 iki 12 klasės, bet tikrai bus įdomu ir mokytojams.

Edukacija puikiai tinka grupėms iki 30 asmenų.

Trukmė: iki 1,5 valandos

Kaina:
Moksleiviams – 5 Eur

Prisijunkite prie mūsų edukacijos ir leiskitės į nuotykį, kuris praturtins Jūsų žinias bei suteiks nepamirštamų įspūdžių!

Rezervuokite savo vietą dabar ir tapkite tikrais titnago panaudojimo meistrais!

Kontaktai pasiteiravimui: administratore@akmenumuziejus.lt, +37044076291.

Nepraleiskite progos patirti, kaip titnagas sužibo mūsų istorijoje ir tapo nepakeičiamu išgyvenimo įrankiu!


Edukacinis užsiėmimas „Nuo EGO prie EKO. Gyvensiu TVARIAU, kad ruoniukui būtų SAUGIAU“ orientuotas į ekologinio raštingumo gebėjimų ugdymą. Aktualizuojamos Baltijos jūros taršos problemos ir taršos pasekmės Baltijos jūros ekosistemai, ypač ruoniams. Užsiėmimo veiklomis edukacijos dalyviai skatinami ugdyti aplinkosauginę kultūrą, kūrybiškumą, tvarių sprendimų grupėje ir individualiai kūrimą, socialiai atsakingo žmogaus elgseną, kuris kultivuoja aplinką tausojančius kasdieniu įpročius. Aktyvios veiklos interaktyvioje naujame Baltijos jūros gyvūnų reabilitacijos centre įrengtoje ekspozicijoje „Keičiuosi aš – keičiasi jūra“ ir kūrybinės užduotys su prie jūros rastomis atliekomis leis dalyviams išbandyti save tvaraus, socialinio dizaino kūrimo srityje, o jų sukurti darbai inspiruos save ir aplinkinius keisti požiūrį nuo EGO prie EKO. Edukacinis užsiėmimas vykdomas Baltijos jūros gyvūnų reabilitacijos centro ekspozicinėje erdvėje, siekiant sustiprinti suvokimą apie mažėjančią Baltijos jūros biologinę įvairovę, jos nykimo priežastis, pasekmes bei galimą prevenciją, prasidedančią kiekvieno mūsų namuose.


Edukacinis užsiėmimas „Šventiniai meduoliai“

Greičiau meilė išgaruos, nei meduolis supelys... Meduoliai – tai XIV amžiuje kartu su prieskoniais atsiradęs saldėsis iš medaus ir miltų. Meduolius kepdavo dideliais tešlos lapais ir lapą sulaužydavo. Yra išlikęs egzotiškas vokiečių pasakojimas apie tai, kaip meduolių prekiautojai, sulūžus vežimui, vieną meduolio lapą panaudoję vietoj rato. Tik vėliau pradėti formuoti įvairių formų meduoliai. Meduoliai tapo ir lietuvių tradiciniu kepiniu, jie kepami nuo Šv. Mikalojaus ir Šv. Kalėdų iki šv. Kazimiero, o po Šv. Kazimiero prasideda riestainių ir beigelių metas. Pagal praeityje populiarią ir didelę reikšmę gastronomijos istorijoje turėjusią humoralinę teoriją, ano meto sveikos gyvensenos pagrindą, medus laikytas vienu geriausių apsaugų nuo peršalimo. Todėl meduolių laikas prasidėdavęs žvarbėjant orui. Ši tradicija stipriai įsitvirtinusi Lietuvos sostinėje Vilniuje ir Vilniaus krašte. Iki šių dienų meduoliai – pagrindinė Kaziuko mugės prekė. Kulinarinių dirbtuvių metu meduolių kvapas atvers kulinarinio pasaulio pažinimo vartus. Jaunimas bus supažindintas su lietuvių tradicinės virtuvės ir kalendorinių švenčių patiekalais. Bus rodomi įrankiai, priemonės (medinės meduolių formavimo formos), maisto produktai, skirti meduolių tešlai (ruginiai miltai, medus, kiaušiniai, įvairūs prieskoniai, cukrus, sviestas). Sužinosime kas yra tešlos fermentavimas ir kiek laiko būdavo fermentuojama tešla prašmatniems meduoliams. Demonstruosime tešlos gaminimo procesą. Užsiėmimo metu bus galima išsirinkti labiausiai patikusią meduolių formą – pasagą, angelą, varpelį, margutį, širdį, ąžuolą, katiną, žirgą, elnią, kiškį, avinėlį, paukštį, gaidelį. Formuosime pasirinktos formos meduolį ir kepsime. Kol meduoliai keps, aptarsime maisto medžiagas, jų energinę vertę, kalbėsimės apie sveikatą ir kaip atsakingai, taupiai vartoti maisto produktus, gebėti teisingai juos pasirinkti siekiant geresnės gyvenimo kokybės. Kai meduoliams iškeps, savo gaminį pateiksime kaip dovaną arba lauktuves iš Utenos.


Ar kada prieš perkant muilą, susidomėjote kokia jo sudėtis, kiek jame cheminių medžiagų? Labiausiai organizmą veikia gausiai naudojamos asmeninės higienos priemonės, kuriose esančios kenksmingos medžiagos iš organizmo niekur nedingsta, o atvirkšiai „kaupiasi“ jame. Mes jums siūlome išbandyti šį, šiek tiek laiko ir kantrybės reikalaujantį, natūralaus muilo gaminimo ritualą. Jau nuo neatmenamų laikų žmonės kūno švarinimui naudoja muilus. Pasakojama, kad prie Sapo kalno papėdėje tryškusio šaltinio moterys skalbdavo kažin kokia gličia putojančia mase. tai buvo pirmasis muilas. Pamažu žmonės įspėjo jo paslaptį: jis susidarydavo iš taukų, išsilydžiusių per aukojimus kalno viršūnėje, kurie sureaguodavo su ugnikalnio išmestais ir nugulusiais kalno pašlaitę, pelenais. Kassyk žmonės vis daugiau atrasdavo naujų būdų ir galimybių, kaip pagaminti kuo švelnesnį, kvapnesnį ir išvaizdesnį muilą. Visa tai jau dvelkia alchemija, mistika, paslaptimi. Kame gi slypi tas paslaptingumas? Ogi aliejų įvairovėje ir skirtingu poveikiu odai, jo proporcijose kitomis medžiagomis ir vandeniu. Kaip ir kiekvienas senasis amatas, muilo gaminimas turėjo savas tradicijas skirtinguose žemės regionuose, kurios palaipsniui nuklydo tik į pramoninkų rankas.Užsiėmimo metu mes gaminsime muilą iš skaidrios arba baltos natūralios muilo bazės. Tai nesudėtingas ir malonus užsiėmimas, tinkantis ir suaugusiems, ir vaikams. Jūsų pačių pagamintas rankų darbo muilas gali tapti puikia dovana artimiesiems bei draugams bet kokia proga. Iš pradžių aptarsime skirtingus muilo gamybos būdus (muilo gamyba iš bazės, muilo gamyba su šarmu, muilo gamyba perlydant parduotuvėje pirktą muilą, muilo riešutų panaudojimas ir kt.). Visus šiuos muilo gamybos būdus trumpai aptarsime, tačiau užsiėmimo metu gaminsime rankų darbo muilą iš bazės, tam, kad savo pagamintą muilą galėtumėte naudoti nedelsiant! Kiekvienas dalyvis pagamins ne mažiau kaip 100 g muilo.


Didelis stebuklas įvyko ten. Chanukos šventė

Supažindinama su kitomis kultūromis ir religijoms, gilinamasi į Chanukos šventės prasmę per jos kilmę, tradicijas, papročius, daiktus: menorą su žvakėmis, chanukiją. Mokomasi savarankiškai atlikti nesudėtingas užduotis, žaidžiamas tradicinis Chanukos šventės žaidimas – dreidelis (sukutis). Edukacijos tikslas – supažindinti su Chanukos šventės kilme, papročiais, tradiciniais valgiais ir žaidimais.


Klaipėdos miesto savivaldybės Mažosios Lietuvos istorijos muziejus

Užsiėmimo metu pristatoma Mažosios Lietuvos gyventojų lietuvininkų buitis bei šio krašto gyventojų tautinis kostiumas su išskirtinėmis jo detalėmis delmonu ir šimtaraštėmis juostelėmis. Akcentuojami šio krašto kostiumo ypatumai, spalvų deriniai, saviti raštai, skirtumai nuo kitų Lietuvos regionų drabužių. Užsiėmimas vyksta etnografinėje ekspozicijoje, todėl yra puikios galimybės pristatyti autentiškus Klaipėdos krašte naudotus buities daiktus, supažindinti su kiekvieno jų paskirtimi, istorija. Dalyviai supažindinami su klaipėdietiško kostiumo atsiradimo pradžia ir jo raidos etapais nuo XIX a. vidurio iki XIX a. antros pusės, užakcentuojant protestantizmo įtaką kostiumo transformacijai. Praktinio užsiėmimo metu atliekamos kūrybinės užduotys: dekoruojami delmonų pavyzdžiai.


Stepo (tap dance) šokio edukacija ir pamoka

Tai stepo šokio edukacija-pamoka. Stepo šokis paremtas ritmo pojūčiu bei vieningumo sukūrimu kiekvienam individualiai kuriant bendrą ritmą. Pažintis su stepo šokiu leis praplėsti kultūrinį akiratį šokio meno srityje, įsigilinti į individualų bei bendrą ritmo kūrimą bei pojūtį, jo svarbą tiek meno sferoje, tiek asmeniniame gyvenime bei visuomenėje. Pamokoje moksleiviai susipažins su stepo šokio pagrindais, suvoks ritmo svarbą, supras individualų bei grupės kuriamą ritmą. Profesionalios stepo trupės Funny Beat vadovas parodys, kaip metalinėmis pakalomis kaustytais batais kuriami ritmai, kurie gali skambėti tyloje, muzikoje ar tapti komunikacijos priemone su kitu žmogumi. Siekiama ne tik praplėsti mokinių kultūrinį išprusimą šokio srityje, bet ir lavinti ritmo suvokimą, pajautimą, skatinti suvokti savo individualų ritmą ir perprasti, kad kiekvienas individualus ritmas atranda savo vietą bendrystėje su kitais, taip sukuriant vieningą mūsų visų ritmą. Taigi per šokį išvedamos paralelės į žmogaus psichologinį būvį bei bendrystę vieni su kitais.
Mokinių laukia trumpa edukacija, jie mokomi stepo šokio derinio.

Tikslas - lavinti kūrybinę raišką, judesio bei ritmikos įgūdžius, plėtoti kultūrinį sąmoningumą bei raišką šokio priemonėmis, skatinant kūrybiškumą, bendradarbiavimą, estetinį suvokimą bei fizinį aktyvumą.

Uždaviniai:
- puoselėti kultūrinį sąmoningumą, skatinti meninę raišką,
- didinti kultūrinį sąmoningumą,
- lavinti gebėjimus kūrybiškai komunikuoti šokiu,
- skatinti kultūrinių šokio tradicijų išsaugojimą ir puoselėjimą,
- teigiamas emocijas keliančia programa skatinti pajusti, suvokti bei vertinti šokio meną ir kultūrą bei plėtoti mokymosi mokytis kompetencijas,
- skatinti individualią bei grupinę saviraišką stepo šokio bei ritmikos priemonėmis,
- plėtoti mokinių kultūrinius, meninius patyrimus, leidžiant jiems išbandyti save kūrėjų, atlikėjų, aktyvių stebėtojų ir vartotojų vaidmenyse,
- lavinti meninės raiškos gebėjimus bei skatinti fizinį aktyvumą.


Lietuviškų trumpametražių filmų programa „Trumpas kinas. Anglijos karalienė pagrobė mano tėvus“ (nuotolinė paslauga)

„Trumpas kinas. Anglijos karalienė pagrobė mano tėvus“ – tai vieno lietuviško trumpametražio filmo programa, kurioje pristatomas vaidybinis režisieriaus Ernesto Jankausko filmas „Anglijos karalienė pagrobė mano tėvus“. Filmu siekiama ugdyti vaikų kūrybingumą, lavinti vaizduotę bei skatinti kritinį mąstymą, jame subtiliai ir vaikams lengvai suprantamais vaizdais ir siužetu kalbama svarbiomis temomis: bandymas susitaikyti su išsiskyrimu ir praradimu, pasiryžimas bet kokia kaina padėti kitiems, drąsa leistis nepažintais keliais. Filmas skirtas 1–4 kl. mokiniams. Rodomas saugioje internetinėje platformoje.


Simuliacija DILEMOS leidžia dalyviams betarpiškai „papulti“ į socialines dilemas ir jas spręsti. Dalyviai tampa personažais ir gyvendami savo gyvenimą papuola į realias situacijas iš kurių reikia išsikapstyti. PVZ. Jaunas sportininkas Matas turi suderinti ir rinktis tarp sporto, mokslo ir naujai užgimusios meilės, o ką daryti Ievai, kurią šantažuoja hakeris, kuris sako turįs jo intymių nuotraukų, kaip pasielgs Gediminas iš kurio tyčiojasi klasiokas Šaras. Kaip spręsti šias situacijas, kur personažai gali padėti vienas kitam, o gal reiktų kreiptis pagalbos į policiją, klasės auklėtoją ar tėvus, teks nuspręsti simuliacijos dalyviams. Paaugliams svarbu pažinti save ir draugus. Pažinti savo vertybes ir jas formuoti. Tai geriausiai padaryti per kultūrinę istorijos kūrimo simuliaciją ir po to vykstančią refleksiją. Simuliacija leidžia net tik pažinti interaktyvų kūrinį ir naujas meno formas, bet ir ugdyti empatijos, kritinio mąstymo, kūrybiškumo ir kitus minkštuosius gebėjimus.


Kaleidoskopas - vamzdelio pavidalo optinis prietaisas (žaislas), kurio viduje yra įvairiaspalviai stikliukai ir 3 išilginiai kampu sudėti veidrodžiai. Sukant vamzdelį, stikliukai atsispindi veidrodžiuose ir sudaro juose gražius, greit kintančius raštus. Manoma, kad pirmasis kaleidoskopą sukūrė David'as Brewster'as 1816 metais Anglijoje. Žodynai pateikia daugybę moksliškų kaleidoskopo apibrėžimų, bet ar mums jų reikia? Juk dauguma mūsų pasakytų: kaleidoskopas – daiktas, labiausiai primenantis vaikystę. Žiūronas, kurį sukinėjant, keičiasi įvairiausi spalvoti vaizdai. Valandų valandas galėjai įdėmiai tyrinėti tas magiškas spalvų mozaikas, skaičiuoti besikeičiančias figurėles ir laukti, kol jos pasikartos. Neapsakomai įvairūs, amžinai besikeičiantys kaleidoskopo vaizdai seniai domina dekoratorius-menininkus, kurių fantazija negali konkuruoti su neišsemiamu šio prietaiso išradingumu. Kaleidoskopas kartais duoda neapsakomo gražumo vaizdus, kurie galėtų būti puikiais tapetų raštais, įvairių audinių raštais ir ornamentais ir t.t. Tikriausiai kiekvienas iš mūsų dabar norėtų pasukioti tą stebuklingą vamzdelį. Užsiėmimo metu Jūs sukursite savo svajonių kaleidoskopą ir jį patys dekoruosite. Šis užsiėmimas skirtas ypač kruopštiems tikrų dalykų mylėtojams. Susitikimo metu kantrybė ir atidumas vagos mūsų veidus - o rezultatas tikrai privers šypsotis ir santūriai džiūgauti (o galbūt net ir didžiuotis) savo sugebėjimais. Jūs sužinosite kaleidoskopo atsiradimo istoriją, jų rūšis, pritaikymą ir reikšmę, sukursite savo svajonių kaleidoskopą ir jį patys dekoruosite. Po užsiėmimo Jūs patys galėsite kurti nuostabius kaleidoskopus, kurie taps puikiomis dovanomis jums ir jūsų draugams.


Jeigu žinote - atpažįstate Darių ir Girėną, tačiau negalite prisiminti akronimo ANBO raidžių reikšmės? Žinote brolius Raitus, bet neįsivaizduojate kas toks buvo Antanas Gustaitis? Edukacijoje "Skrydis į praeitį" nusikelsime į tarpukario Lietuvos laikus, susipažinsime su Lietuvos aviacijos istorija ir atradimais, lyginsime mūsų šalies pasiekimus su pasauliniais. Pažinę mažai kur girdėtą arba neatrastą Lietuvos aviacijos istoriją, moksleiviai patys taps inžinieriais (-ėm) ir konstruotuojais - gamins miniatūrinį ANBO modelį.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Pilietiškumo kompetencija; Socialinė, emocinė ir sveikos gyvensenos kompetencija


Edukacinis užsiėmimas „Komiksų dirbtuvės“ virtualiai

Šiaulių miesto savivaldybės viešoji biblioteka

Siekiama, kad (1) vaikai, susipažinę su komiksų įvairove, išlaisvintų savo fantaziją ir išmoktų sukurti savo personažą (super herojų), pasakojantį istoriją komiksų kalba; (2) aptariant komiksų kūrimo iššūkius ir galimybes, pristatant sukurtus darbus, vaikai lavintų savo kritinį mąstymą, mokytųsi kūrybiškumo; (3) kuriant komiksus, susipažintų su komiksų medijos unikalumu, populiarinama literatūra, domėtųsi jos skaitymu, lavintų savo kultūrinį sąmoningumą; (4) būtų organizuojamas prasmingas vaikų laisvalaikio užimtumas, informacinio ir skaitmeninio raštingumo lygio augimas, prisidedant prie kūrybingų asmenybių ugdymo, įvairių visuomenės problemų sprendimų ir socialinės integracijos. Komiksų dirbtuvių metu mokiniai susipažins su skirtingų šalių komiksų istorija ir media ir konkrečiais pavyzdžiais. Patys kurs komiksus apie super herojus ir pristatys savo sukurtas idėjas. Susipažinę su komiksų kultūra, išmoks pastebėti kultūrinius įvairių šalių skirtumus, panašumus, esančius komiksuose, interpretuoti ir atskleisti gilesnes kūriniuose perteikiamas idėjas.


Mažoji žemaičių architektūra ir šventųjų skulptūros (Nuotolinė paslauga)

Žemaičių muziejaus „Alka“ medinės skulptūros rinkinyje saugoma virš tūkstančio eksponatų: skulptūros, bareljefai, pastatomi kryžiai, altorėliai. Žemaitijos kaimo ekspozicijoje į autentišką aplinką įsilieja mažoji sakralinė architektūra: kryžiai, koplytstulpiai, koplytėlės. Vaizdinėje medžiagoje apžiūrimos medinės šventųjų skulptūrėlės, kaltiniai ir mediniai kryžiai, koplytėlės. Išgirstamos šventųjų istorijos, akcentuojama populiariausia simbolika, mokoma atskirti šventųjų įvaizdžius pagal unikalias detales. Susipažįstama su kryždirbystės tradicijomis, garsiausiais Žemaitijos dievdirbiais. Kahoot platformoje žaidžiamas žaidimas „Atpažink šventąjį“, kurio metu mokiniai įtvirtina gautas žinias.


Lietuviškos keramikos tradicija – švilpynė

Užsiėmimo metu dalyviai susipažins su keramikos pradžiamoksliu - pažins medžiagą, įrankius, plastinės raiškos būdus, aptars keramikos funkcijas bei raidos istoriją.
Praktinė užsiėmimo dalis, gaminant molio švilpynę, sudarys sąlygas dalyviams būti unikaliais-leis kelti ir įgyvendinti savo idėjas, pasirenkant kūrybinio darbelio formas, proporcijas ir dekorą. O taip pat skatins pasirinkti priemones, raiškos būdus  pageidaujamam rezultatui įgyvendinti. Švilpynių lipdytojai be skulptūrinės figūrėlės išraiškos bus supažindinti su švilpimo mechanizmo įtaisymo molinėje figūrėlėje eiga.
Užsiėmimo pabaigoje autoriai pristatys savo darbus, vyks sukurtų kūrybinių darbų parodėlė, apibendrinami kūrybiniai rezultatai.
Užsiėmimo metu sukurti keramikos dirbiniai vėliau išdžiovinami, išdegami, gali būti glazūruojami - tokiu būdu dalyviai supažindinami su visu keramikos kūrybinio darbo procesu, kurio pabaigoje gali paimti į rankas savo pastangomis sukurtą dirbinį.
Užsiėmimo turinys kviečia iš arti pažinti mūsų kultūrą, tautinį identitetą, kultūrinį paveldą bei skatina jo išsaugojimą, perdavimą ateinančioms kartoms.
Programos turinys lengvai pritaikomas prie mokinių amžiaus grupės ypatumų ar specialiųjų individualiųjų poreikių.


Kalėdinis burbulas ir kitos istorijos...

Edukacijos „Kalėdinis burbulas ir kitos istorijos ...“  įtraukiančios istorijos vers suklusti, kaip metams bėgant eglė keitė savo apdarus, kodėl Kalėdų rytą tarp eglės šakų vertėtų ieškoti rauginto agurkėlio, kas vadinama „kugel“ ir kodėl jais puošti eglę buvo vienas vargas? Koks  karalienės Viktorijos ir jos vyro princo Alberto vaidmuo šiame kontekste? Beje, apie reformacijos pradininko M. Liuterio vaidmenį šiose istorijose taip pat sukurtos legendos.  Įdomu, koks vaidmuo kalėdinių papuošimų istorijoje tenka amerikiečių išradėjui T. Edisonui ir jo bendražygiui E. H. Džonsonui ar mūsų klasikui A. Baranauskui?
Edukacijos dalyviai kurs kalėdinį papuošalą „burbulą“. Jį dekoruos audiniu ir kitomis priemonėmis. Pasirinktinai bus galima dekoruoti ir kitą šventinį dekoro elementą (eglutę, angeliuką ir kt.).
Tikslas – pažinti ir puoselėti kultūros paveldą, tautines vertybes.
Uždaviniai:
1.	Naudojantis Galerijos inovatyviomis, skaitmeninėmis priemonėmis, suteikti edukacijos dalyviams naujų kultūrinių – meninių žinių bei malonių potyrių;
2.	Ugdyti bei tobulinti asmeninę, pažinimo, pilietiškumo, socialinę ir emocinę, kūrybiškumo, kultūrinę bei komunikavimo kompetencijas;
3.	Formuoti edukacijos dalyvių pozityvų požiūrį į skirtingų pasaulio kultūrų paveldą bei tradicijas;
4.	 Skatinti tradicijų saugojimą ir perdavimą ateinančioms kartoms;
5.	Per edukacinį užsiėmimą dalyviams padėti atpažinti, susieti naujai įgytas žinias ar patirtis su jau turimomis, formaliojo ugdymo metu įgytomis, žiniomis ir įgūdžiais.

 Refleksija bus vykdoma interaktyvaus žaidimo metu, o sukurtas kalėdinis papuošalas liks puikus priminimas apie papročių tęstinumą, jų išsaugojimą ir tvarumą bei kūrybiškumą.
Priemonės:
Išmani lenta, planšetės, putplasčio burbulai, audinys, popierius, veltinis, žirklės, virvelės ir kt.


Edukacija skirti atkreipti dėmesį į perteklinį vartojimą ir išmokyti būdų, kaip galima prikelti savo turimą drabužį antram gyvenimui.
Užsiėmimo metu bus naudojami savi arba iš atiduotuvės kabyklos surinkti drabužiai, mokomasi drapiruoti, dekoruoti, piešti, karpyti ir kitaip atnaujinti drabužį.
Vaikai bus supažindinami su mados pasauliu, greitu jo tempu ir kaip kiekvienas gali prisidėti prie pokyčių, ilgesnio vartojimo ir ekologijos.
Tai aktyvus užsiėmimas, kurio metu vaikai ieškos sau reikalingų elementų, juos kurs, bus skatinami ieškoti savo individualaus stiliaus, kūrybiškai spręsti užduotį ir tuo pačiu diskutuoti su kokiomis jie problemomis susiduria, kaip mato madą ir ką ji jiems reiškia, kokia galėtų būti ateities mada.
Po užsiėmimo kiekvienas turės savo atnaujintą drabužį, bus susipažinęs su drabužio atnaujinimo technikomis ir galės jas pritaikyti kituose kūrybiniuose procesuose.


Kultūrinis palikimas botanikos sode – sukurk savo dvarą

Paslauga skirta 1-2 kl. mokiniams ir vyksta unikalioje aplinkoje – VDU Botanikos sodo Aukštosios Fredos dvaro sodyboje, kur dera kultūrinis paveldas ir šiuolaikiškas botanikos sodas. Kultūrinės edukacijos metu mokiniai supažindinami su XIX a. dvaro istorija ir paveldo vertybėmis, taip pat botaninėmis kolekcijomis. Aktyvių užduočių metu mokiniai dirba grupėmis įsitraukdami į dvaro istorinį laikmetį, diskutuodami ir remdamiesi pateikta informacija projektuoja autentišką dvaro komplekso maketą, individualių užduočių metu lavina kūrybiškumą ir vaizduotę, taikydami įgytas žinias, reflektuoja įgytą patirtį.


Edukacinė programa "Lietuva NATO gretose"

Lietuva NATO gretose – tai žinių ir gebėjimų viktorina.  Čia ne tik sužinosi aibę dalykų apie Lietuvos kariuomenę, NATO aliansą, bet ir galėsi panaudoti snaiperinį ginklą, bendrauti neverbaliniu būdu ar tinkamai naudoti fonetinę ir Morzės abėcėlę, surinkti ar išardyti NATO standarto ginklus bei atlikti daug kitų kariškų veiklų. Visa tai – Lietuvos karių duona, kurios paragauti teks visiems dalyviams. Juk kariai pasiryžę ne tik ginti Lietuvą, bet ir kitas NATO nares, kurių partneriais esame jau 15 metų.


„Lituanica“ paslaptys (S. Dariaus ir S. Girėno gimtinėse-muziejuose)

Nuotolinis edukacinis užsiėmimas „Lituanica“ paslaptys“ vykdomas kaip iliustruotas pasakojimas, kurio metu moksleiviai susipažins su socio-ekonomine situacija XX a. pradžioje Lietuvoje; Lietuvos ir JAV pasiekimais kultūros ir technikos srityse; Stepono Dariaus asmenybe ir Amerikos lietuvių bendruomenės veikla. Svarbią šio užsiėmimo dalį užima pokalbis apie transatlantinio skrydžio poveikį šalies gyvenimui, kultūros vystymuisi, lietuvybės sklaidai. Su edukatoriumi dalyviai aptars skrydžiui pasirinkto lėktuvo „Bellanca“ perdarymą į šiandien daugeliui atpažįstamą lėktuvą „Lituanica“, jo konstrukciją, pasirinktus techninius sprendimus. Dalyviai galės diskutuoti apie tikėtinas katastrofos priežastis. Pakviesime pasvarstyti, ko reikėjo, kad žygis baigtųsi sėkmingai? Kokius darbus Lietuvai galėtų skirti pasaulio lietuviai sekdami Dariaus ir Girėno nuveiktais darbais?


Orientacinis žaidimas „Pažink Birštoną aktyviai"

Šis orientacinis žaidimas „Pažink Birštoną aktyviai" vyksta Birštono kurorte. Dalyvių komandos, pagal duotas užuominas, turi atrasti Birštono objektus ar vietas. Dalyviai, gavę kūrybišką, loginę ar edukacinę užduotį, turi išsiaiškinti, koks tai Birštono kurorto objektas ar kurorto simbolis ir jį surasti. Žaidimą laimi teisingai atradusieji objektus ir atlikę kūrybines, intelektualias, logines užduotis.


Užsiėmimo metu susipažinsite su dviem seniausiais amatais - žvakininkyste ir bitininkyste. Aiškinsimės, kaip atrodo korys ir kam jis reikalingas? Kiek bitė turi kojų, o kiek sparnų, kaip ji paima medų ir kiek jo pagamina per savo gyvenimą? Kodėl astronautams taip pat labai svarbios bitės ir ar tikrai išnykus bitėms išnyktume ir mes? Daug klausimų ir dar daugiau atsakymų bus mums susitikus! Edukacijos dalyviai bus apsupti vasariškai kvepiančio bičių vaško ir medaus aromato. Dalyviai gamins žvakes šiuolaikišku būdu - su silikoninėmis formomis ir patys dalyvaus bičių vaško lydymo procese, pasiruoš formą žvakės gamybai. Dalyviai išbandys ir sausąją žvakių gaminimo techniką – iš bičių korių.


Lėlių spektaklis vaikams "Kavos malūnėlis"

Kavos malūnėlis – pagrindinis spektaklio veikėjas – atsiduria Pamestų daiktų prieglaudoje, kurioje nepageidaujami, nublukę, klibantys daiktai geria vaistus nuo liūdesio, nes prieglaudos direktorius Raudonbarzdis laiko juos uždaręs dėžutėse bei draudžia vaikščioti gatvėmis ir verkti. Pamestų daiktų prieglaudoje Malūnėlis įsimyli sugedusią Skėtukę ir išskrenda į Mėnulį ieškoti specialios mašinos, skirtos skėčiams taisyti. Šioje šmaikščioje, keisčiausių personažų, burtažodžių kupinoje kelionėje Malūnėlis, herojiškai stengdamasis išgelbėti Skėtukę nuo liūdesio, atranda kai ką labai paprasto ir netikėto... Spektaklio įkvėpimu tapusi, lenkų dramaturgės Małgorzatos Sikorskos-Miszczuk scenai adaptuota žinomo lenkų poeto K. I. Gałczyńskio pasaka „Kavos malūnėlis“ žiūrovams žada ritmišką bei simboliais iškalbingą lėlių vaidinimą, kuriame lyriški ir žaismingi nuotykiai keis vieni kitus. Įdomu tai, jog K. I. Gałczyńskis išgarsėjęs savo absurdo miniatiūrų ir humoreskų rinkiniu „Žaliojo žąsinėlio teatras“ (Vilniaus teatre „Lėlė“ 2010 m. pagal šį kūrinį buvo sukurtas spektaklis jaunimui), „Kavos malūnėlį“ sukūrė gyvendamas Malūnų gatvėje, Vilniuje. „Suprantu, kad migduku galima gimti, bet ar reikia juo būti visą gyvenimą?“ – klausia vienas mūsų istorijos herojus. Ir man atrodo, kad šis klausimas geriausiai atspindi spektaklio prasmę. Mes nesiekiame rasti atsakymų – mieliau užduodame klausimus. Mano galva, „Kavos malūnėlis“ – tai spektaklis apie savo potencialo atskleidimą. O tuo pat metu ir apie tai, kokių gydomųjų galių turi apkabinimai, kurių mums šiomis dienomis taip trūksta.” – pasakoja „Lėlės“ teatre nebe pirmą kartą kurianti (spektaklis „Raudonoji knyga“) lenkų režisierė Ewa Piotrowska.


Pažink miestą penkiais pojūčiais (1-3 kl.)

Edukacinis užsiėmimas skirtas 1–3 klasių moksleiviams. Užsiėmimo metu pradinukai kviečiami į miestą pažvelgti per skirtingas 5 prizmes – panaudojant penkis pojūčius. Klausydamiesi istorijų iš Kauno miesto gyvenimo jie svarsto, kokie pojūčiai padeda tai atpažinti, o tuo pačiu susipažįsta su tuo, kaip atrodė, kvepėjo, skambėjo viduramžių miestas. Dalyvaudami užsiėmime moksleiviai siekia atrasti, ką mieste galima pamatyti, išgirsti, liesti, ragauti, užuosti – taip įsidėmi 5 pojūčius ir sužino, kad erdvę galima tyrinėti tokiu principu. Gavę BINGO lenteles užpildo skirtingais potyriais, galiausiai žaidžia žaidimą, kiek langelių sutampa tarpusavyje. Užsiėmimas pritaikytas asmenims su judėjimo ar klausos negalia (apie poreikį pravesti užsiėmimą vaikams su negalia būtina informuoti pateikiant užsakymą).


Gintarinis smėlis , tai unikali edukacija, kurioje naudojamas Baltijos jūros išplautas smėlis pasakojama, kad tapyba smėliu žmogui buvo pažįstama senovėje, kai dar nežinojo, kas yra popierius, teptukai ir dažai. Nors čia nieko stebėtino – žmonės nuo pat žmonijos lopšio savo emocijas siekė išreikšti piešdami. Piešimas smėliu skatina vaiką kūrybiškai eksperimentuoti, pasisemti įdomių potyrių, lavina vaizduotę ir fantaziją, Be to, piešimas smėliu teigiamai veikia vaikų psichiką. Taip pat tokie užsiėmimai gali išspręsti nemažai psichologinių problemų, su kuriomis susiduria vaikai – baimę, nepasitikėjimą savimi, nerimą, apmaudą ir pan. Tapydamas su smėliu vaikas patiria malonumą, o tai skatina jį naujiems atradimams ir išradimams. Taip vaikas lavina save, planuodamas, piešdamas, savo fantazijas įkūnydamas savo pėdsakus smėlyje. Tuo pačiu metu vaikas yra visiškai paniręs, įtrauktas į užsiėmimą su smėliu – emociškai, protiškai, fiziškai. Taigi susidaro palankios sąlygos vaikams parodyti susikaupimą, smalsumą, entuziazmą, taip pat padeda atsipalaiduoti. Vyksta psichinių ir emocinių rezervų suaktyvėjimas, kuris išreiškiamas savo rankomis.

Klaipėdos krašto metai; Lietuvos sostinės Vilniaus ir Gedimino laiškų metai


Režisierę ir dailininkę Aušrą Bagočiūnaitę Paukštienę sukurti spektaklį įkvėpė debesų tema. Dangumi praplaukiantys debesys kūrėjai asocijuojasi su laisvės, gyvenimo tėkmės ir efemeriškumo metaforomis. Teatro „Lėlė“ dramaturgės N. Indriūnaitės autentiškų pokalbių su savo anūke užrašai virto idėjiniu pjesės pagrindu: čia, per keletą metų užrašinėtus senelės ir anūkės kasdienių pasikalbėjimų fragmentus, skleidžiasi pasaulio pažinimo tema, talpinanti tiek šmaikščius vaikiškos logikos paradoksus, neribotą fantaziją, tiek gyvenimišką vyresnio žmogaus išmintį. Klausimai apie gamtos reiškinius ir slėpinius, žmogaus gyvenimą, tarpusavio santykius, moralę, vertybes, kasdienybės įspūdžiai – visa tai kuria vaiko ir senelės dialogą, kuriame mokytojo ir mokinio figūros, vaidmenys nuolat keičiasi vietomis ir tai, kas suaugusiąjam „savaime“ aišku – tampa neaišku arba iš naujo atrasta, ir atvirkščiai – vaiko fantazija, kupina mitologinės, kone mistiškos pasaulio pajautos, pažeria kvapą gniaužiančių atsakymų, vertinimų ir apibendrinimų.


Lietuvos gyventojų genocido ir rezistencijos tyrimo centras

Tuskulėnus kūrusios ir griovusios rankos (skirta 5–12 kl., trukmė 1 val.) Edukacinio užsiėmimo metu supažindinama su Tuskulėnų dvaro istorija nuo XVI amžiaus iki mūsų dienų. Dalyviams pristatomas svarbiausias memorialinio komplekso akcentas – koplyčia-kolumbariumas, kur ilsisi sovietinių represijų aukos. Taip pat dalyviai supažindinami su Tuskulėnų dvaro rūmų, oficinos, Baltojo dvarelio (F. Valickio vilos), Šv. Teresės koplytėlės ir parko istorija, su šių objektų architektūra ir paskirties kaita įvairiais istorijos laikotarpiais. Užsiėmimo metu klausimų ir atsakymų forma pateikiamos praktinės užduotys, kuriomis įtvirtinamos gautos žinios.


Edukacinė programa pagilins moksleivių žinias apie XVII savo galybės viršūnę pasiekusią Abiejų Tautų Respubliką, papasakos apie to meto karybos ypatumus, leis gyvai pažvelgti į jos karių kasdienybę ir jų karo meną. Programoje dalyvaus du XVII a. Abiejų Tautų Respublikos kariai – husaras ir muškietininkas. Su savimi jie atsiveš ne tik pasakojimus apie didingą mūsų istorijos laikotarpį, bet ir gyvosios istorijos atributų ekspoziciją - šarvus ir šalmus, kardus ir muškietas, ietis ir alebardas. Visi ekspozicijoje demonstruojami ir edukacinės programos metu naudojami ginklai ir šarvai yra aplinkiniams saugios XVII amžiuje Abiejų Tautų Respublikoje naudotų ginklų ir šarvų autentiškos rekonstrukcijos, tiksliai atkuriančios vaizduojamojo laikotarpio originalus. Teatralizuotos edukacinės programos metu husaras ir muškietininkas papasakos apie šlovingiausius Abiejų Tautų Respublikos istorijos puslapius, to meto karių kasdienybę, išsamiai papasakos apie kiekvieną atsivežtą ginklą ir pademonstruos kovimosi juo ypatumus. Programos metu moksleiviai ne tik klausysis karių pasakojimo, tačiau ir patys bus įtraukti į XVII amžiaus karių kasdienybę atspindinčius žaidimus, matuosis šalmus ir šarvuotę, ims į rankas įvairius ginklus ir galės gyvai su jais susipažinti. Siekiant dar labiau įtraukti moksleivius į to meto karių kasdienybę, muškietininkas surengs tikrus rikiuotės mokymus, atspindinčius XVII amžiuje glaustose rikiuotėse kariavusios pėstininkijos kasdienybę. Edukacinė programa sudaryta taip, kad moksleiviai įdomiai ir gyvai būtų supažindinti su Abiejų Tautų Respublikos istorija, jų karių kasdienybe, karo menu ir galėtų prisiliesti prie gyvosios istorijos, atspindinčios įdomų ir sudėtingą mūsų istorijos laikotarpį. Edukacinės programos turinys ir metodai, remiantis Bendrosiomis programomis yra pritaikyti 1 – 4 kl. , 5 – 8 kl. ir 9 – 12 kl. mokiniams. Paslauga atliepia 2023 m. valstybės minimą sukaktį „Vilnius 700“.


UNESCO Lietuvoje: Vilniaus istorinis centras

Keliausime nuo Aušros vartų Valdovų keliu, vingiuodami pro buvusius bajorų dvarus, pirklių namus, žydų krautuvėles, vienuolynus ir bažnyčias. Jaunesnių klasių (1–6 kl.) moksleiviai pasivaikščiojimo su gide metu, o vyresnieji (7–12 kl.) savarankiškai orientacinio žaidimo metu gavus koduotas užduotis suras pažymėtas vietas, kuriose atlikus užduotis pažins Vilniaus istorinį centrą kaip UNESCO kultūros paveldo objektą, prisimins, kad nepaisant istorinių permainų, Vilniaus istorinio centro erdvinė struktūra atspindi architektūros stilių kaitą, politinių ir gamtinių įvykių nulemtą raidą. Interaktyvių užduočių pagalba, mokiniai turės galimybę lavinti kritišką mastymą, bus kviečiami teikti pasiūlymus, kurie padėtų prisidėti prie jų gyvenamos teritorijos kultūros vertybių puoselėjimo jiems priimtina forma. Vilniečiams ypač aktualu švenčiant Vilniaus 700 metų jubiliejų, o kitų regionų moksleiviams šis įspūdingas sostinės jubiliejus galėtų įkvėpti jų gyvenamos teritorijos kultūros vertybių išsaugojimo projektams.


Viešoji įstaiga Lazdijų kultūros centras

Edukacijos metu dalyviai keliaus menamu labirintu ieškodami išeičių, atlikdami užduotis, žais žaidimus, atliks trenažo užduotis, bendraudami vieni su kitais, įsiklausydami į save ir šalia esantį, seks žodį ir veiksmą. Ieškos i žodžio emocinių aspektų , ištarto skirtingomis aplinkybėmis. Įveikus užduočių labirintą, aptars išgyventas patirtis, įvertins žodžio ir veiksmo galią.


Jeigu pažvelgtume į Vilnių nuo Gedimino kalno pro XIX amžiaus žiūroną, kokį miestą pamatytume? Kviečiame virtualiai "pasivaikščioti" Vilniaus gatvėmis ieškant XIX amžiaus ženklų, kad mokykloje išmoktas datas, žmones ir įvykius „įdėtume“ į mūsų miestą! Vėliau savarankiškai vaikštant miesto gatvėmis, moksleiviai galės atpažinti objektus primenančius asmenybes ir įvykius, kuriuos mokosi pamokose. LIVE (gyvai) transliacijos būdu per Zoom platformą gidė telefonu filmuos objektus mieste realiu laiku, o moksleiviai dalyvaus edukacijoje nuotoliniu būdu. Gidės pasakojimas bus papildytas nuorodomis į animuotas vizualizacijas pristatančias aptariamą objektą, įvykį ar asmenybę. 9-toje klasėje istorijos pamokose moksleiviai aptaria laikotarpį po III Abiejų Tautų Respublikos padalijimo (1795 m.), lietuvių tautinį atgimimą iki Nepriklausomybės paskelbimo 1918 m., svarbiausius įvykius ir asmenybes. Kultūrinės edukacijos metu, moksleiviai kviečiami susipažinti kaip Vilnius atrodė XIX amžiuje, kuo gyveno miestiečiai? Lavinsime jaunimo pastabumą tyrinėjant memorialines lentas žyminčias A. Mickevičiaus buvimo vietas, paslėptus objektus kiemeliuose (pvz. rurmusas, buv. vandens kolonėlė naudota ir XIX a.), pastatų architektūrinių detalių simbolius (pvz. didikų herbas) ir kt. Kultūrinės edukacijos metu moksleiviai (vaikams suprantama kalba, pagal jų amžių ir patirtį) nuotoliniu būdu (LIVE transliacija per Zoom platformą) tyrinės Didžiosios, Pilies, Jonų gatvių architektūros vertybes. Pasakojimai ir animuotos vizualizacijos padės įsivaizduoti gyvenimą XIX a. Vilniuje (imperatorių vizitai, sukilimų pasekmės, kasdieninio gyvenimo sąlygos, kultūrinė veikla ir kt.)


Nuotolinis kino teatras! Komandinis darbas ir pasiaukojimas dokumentiniame filme “Nuostabieji lūzeriai. Kita planeta”

Nuo šiol, kino teatru gali tapti bet kuri mokyklos klasė arba bet kurio moksleivio namai, jei mokomasi nuotoliniu būdu! Jei turite kompiuterį (ar kitą įrenginį) bei interneto ryšį – kviečiame vadovėlį vienai pamokai pakeisti į tikrus žmones ir jų tikras istorijas. Režisieriaus Arūno Matelio dokumentinis filmas “Nuostabieji lūzeriai. Kita planeta” pasakoja apie herojus, liekančius šešėlyje, ir pasaulį, į kurį buvo uždrausta pažvelgti kino kūrėjams 43 metus. Tai filmas apie vienas sudėtingiausių bei populiariausių dviračių varžybų pasaulyje – „Giro d’Italia“. Tačiau ne apie garbę ir šlovę. Šios juostos herojai – sudėtingiausius iššūkius įveikiantys ir lyderių užnugaryje esantys sportininkai, neturintys teisės į asmeninę pergalę. Herojai, savo pasiaukojimu nutiesiantys kelią į pergalę komandos lyderiams, tapę universaliais pasiaukojimo dėl kitų pavyzdžiais. Šis filmas keičia požiūrį į sportą, pergalę, komandinį darbą, skatina bendruomeniškumą, pagarbą, plečia valios bei stiprybės suvokimą. Susidomėjus šia paslauga, tereikia užrezervuoti norimą laiką Kultūros paso sistemoje ir mes susisieksime su jumis, suformuosime jums nuorodą ir slaptažodį, instruktuosime kaip peržiūrėti filmą bendrai klasėje ar kiekvienam moksleiviui atskirai namuose. Atsidarę nuorodą, įrašysite jums suteiktą slaptažodį ir štai – kino seansas prasideda ten, kur Jūs bebūtumėte! Filmo peržiūra suteikiama kartu su pagalbiniu dokumentu - paruoštu preliminariu temų sąrašu, kuriuo galėsite pasinaudoti diskusijoms po seanso. Filmo anonsas: https://www.youtube.com/watch?v=m6HEf6HuVR8


Šiaulių rajono savivaldybės Vytauto Vitkausko viešoji biblioteka

Edukacinio užsiėmimo metu dalyviai supažindinami su knyga Emily Horn „Atsiprašau... ar jūs ragana?“, tuo siekiama sudominti dalyvius pažinti knygas ir jų personažus, suformuoti įgūdį vertinti gaunamą naują informaciją, įgalinsime vaikus ieškoti geriausių sprendinių, gaminant pasakų herojus (raganaitę). Skatinsime kelti pagrįstus, kritiškus klausimus, vedančius link teisingų ir geresnių priemonių pasirinkimo sprendimų. Užsiėmimas prasideda žaidimu-susipažinimu su siūlo kamuoliu. Kūrybos procesas prasideda apžiūrint spaudinių parodą „Raganaičių šokis“, kurioje pagrindiniai personažai – raganos. Atkreipiamas dėmesys į  Emily Horn pasaką „Atsiprašau... ar jūs ragana?“ ir ji – pasekama. Aptariama raganaičių būtis pasakose, legendose. Pasiūloma patiems jas pasidaryti, naudojant siūlus ir medžiagines skiautes.


Edukacinė programa „Senojo pašto paslaptys“

Vilkaviškio rajono Suvalkijos (Sūduvos) kultūros centras-muziejus

Programos tikslas moksleivius supažindinti su pašto atsiradimo istorija, įvairiais gabenimo būdais. Dalyviai susipažįsta su technikos ir technologijų įtaka pašto gabenimui ir pristatymui. Pasakojama apie netikėčiausius ir įdomiausius laiškų siuntimo būdus: pašto balandžiai, oro balionai, lėktuvai, paštininkės katės, laiškai buteliuose ir t.t. Susibūrę į komandas išmoksta naudoti vieną iš slaptų žinučių šifravimo būdų. Edukacijos dalyviai supažindinami su laiškų rašymo būdais, tikra žąsies plunksna dailyraščiu rašo laišką. Susidomėjimo sulaukia laiškai rašomi spausdinimo mašinėle, kurioje vaikai dažniausia pasigenda „delete“ klavišo. Parašytus laiškus dalyviai mokosi užantspauduoti vaško ir rašalo antspaudais. Programos metu visa teorinė medžiaga iliustruojama vaizdine medžiaga ir muziejuje saugomomis filatelijos kolekcijomis. Užsiėmimo metu plėtojama laiškų rašymo ir siuntimo tema papildo mokyklos programą, prisideda prie mokinių kultūrinio akiračio plėtimo. Programa skatina bendravimą, ugdo komunikacinius gebėjimus, kūrybinę saviraišką.


Vinetu kaimas, gyvosios Amerikos indėnų istorijos muziejus, vykdo atvykstamasias edukacines, patyriminės programas po visą Lietuvą ir gali aplankyti Jūsų įstaigą su išskirtine, edukacine kultūrine programa „Būgnų ir dainų ratas“. Nuo seno senovės žmonės žinojo apie būgnų skleidžiamo garso ir jo vibracijos magiškas galias, kurios pakelia nuotaiką, stiprina kūną, protą ir dvasią. Ne veltui žmogui duotas ir balsas. Net be žodžių, vien garsu galima išreikšti savo emocijas, pajusti save. Dainuodami ir muzikuodami galime įgyti daugiau sveikatos, harmoningam ir laimingam gyvenimui. Dainos ir muzika suartina kultūras ir žmones, leidžia juos geriau pažinti. Jai sklindant įsivyrauja taika, meilė ir darna, tiek žmogaus viduje tiek ir išorėje. Edukacijos ,,Būgnų ir dainų ratas” dalyviai gaus po indėnišką instrumentą: būgną ar barškutį, su kuriais lavinsime tam tikrus muzikos ritmo ir dainavimo gebėjimus, kurie pravers ne tik muzikuojant, bet ir kasdieniame gyvenime. Pasileisime į harmonijos, grožio ir bendrumo paieškas, o radę tai, pasimėgausime paieškų vaisiais. Atsipalaidavę ir pažadinę savo kūrybinę energiją kursime ritmus, kurie dar niekada neskambėjo po šia Saule. Grojimas būgnais ir dainavimas - tai tam tikra meditacijos forma, terapija, kurią naudoja daugelis tautų ir genčių,nes ji prasklaido pilkus debesis, suteikia energijos, padeda paleisti baimę, blogas mintis ar emocijas ir atveria kelią į pasitikėjimą, džiaugsmą ir laimę. Tai būdas pažinti save ir atverti savo prigimtines savybes, gebėjimus, kurie duoti siektiisėkmingo, laimingo ir darnaus gyvenimo.


Prijaučiate taikomajai dailei ir norite susipažinti su seniausiu pasaulio amatu - keramika? Tai ši edukacija jums. Visi lipdantys
 Aukštaitišką švilpuką pajus etno kultūros dvasią per pasakėčias, legendas ir žaidimus. Atgaivinsime primityviosios  keramikos tradicijas, pajausite teigiamas emocijas, kai mažas molio gabalėlis pravirps švariais garsais. Patirsite, kad molio figūrėlė yra ne tik žaislas, suvenyras, bet ir muzikos instrumentas. Mielai supažindinsiu ir papasakosiu senosios keramikos istoriją, pamokysiu, kaip formuoti ir dekoruoti molio figūrėlę bei stekų pagalba išgauti garso angas švilpynėse. Pabaigoje pasidžiaugsime sava kūryba sukurdami bendrą piemenėlių pasišvilpavimą, su ką tik pagamintomis molinėmis švilpynėmis.

Esant poreikiui, yra galimybė darbus išdegti ir glazuruoti už atskirą sutartą mokestį, o jų grąžinimas autoriams vyktų per siuntų tarnybas.


Zanavykų muziejaus ekspozicijoje pamatysite Užgavėnių kaukių parodą, linksmo animacinio filmuko pagalba susipažinsite su Užgavėnių šventimo tradicijomis ir šios šventės personažais. Pasigaminsite pačią baisiausią Užgavėnių kaukę, su kurią tikrai išvysite šaltą žiemą.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija


Linoraižiniui klišės gaminamos iš linoleumo. Linoleumas – lengvai raižoma minkšta medžiaga, labai tinkama spalvotam raižiniui. Linoraižinius kuria ir profesionalūs dailininkai, ir tautodailininkai. Mes išbandysime liaudiško linoraižinio kūrybą.
Paslauga vyksta Odetos galerijoje, kur mokiniai turi galimybę pamatyti meistrės kūrybines dirbtuves ir datbo procesą. Taip pat jiems pademonstruojama labai daug originalių lino raižinių.
Užsiėmimų metu mokiniai įgyja žinias ir naują patirtį, kuri yra neabejotinai naudinga mokinio sociokultūrinio konteksto pažinimui ar jo praplėtimui. Kartu yra lavinamas moksleivių kūrybiškumas, skatinami nauji idėjų generavimo metodai bei saviraiškos būdai. Svarbiausia užsiėmimų dalis yra praktinė galimybė sukurti po autorinį grafikos kūrinį, įsitraukti į meno kūrimo procesą.
Pirmiausiai, supažindinama su įrankiais ir medžiagomis. Raižymui naudosime kaltelius ir nedidelius linoleumo gabalėlius. Ant linoleum su pieštuku arba tušinuku išsipiešiame savo paveikslėlį. Tada su kalteliu jį išraižome. Nepamirštame, kad piešinys turi būti nupieštas atvirkščiai, ypač tai svarbu prisiminti, jei norime raižyti raides ir skaičius. Išraižytą linoleumą specialiu voleliu padengiame linoraižiniams skirtais dažais ir senoviniu primityviu būdu – su šaukštu – atspaudžiame ant popieriaus. Nuo vienos klišės galime padaryti ne vieną atspaudą. Išmokstame teisingai pasirašyti savo grafikos kūrinį.
Linoraižinys – labai įdomi ir įtraukianti kūrybos technika. Ji nei vieno nepalieka abejingo. Per vieną užsiėmimą įmanoma sukurti linoraižinį nuo pradžios iki atspaudo.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pilietiškumo kompetencija


Edukacinė programa skirta supažindinti su nuodingais augalais mūsų aplinkoje, jų keliamu pavojumi bei apsisaugojimo priemonėmis. Mokiniai gaus augalų herbariumus besiklausydami ir lygindama rodomas nuotraukas su turimais herbariumais atrinks nuodingus augalus. Susipažins su plokščiosios floristikos viena iš rūšių- atvirukų kūrimu, kompozicijos taisyklėmis, klijavimo būdu. Iš džiovintų augalų kurs atviruką. Atviruką pasiliks sau. Dirbant menamos mįslės apie augalus. Tikimąsi, kad šių edukacijų metu įgytos žinios padės išvengti apsinuodijmų, skatins mokinių kūrybiškumą, gal net taps laisvalaikio užsiėmimu.


Eksperimentai, sprogimai ir dirbtiniai geizeriai - „Eureka! LAUKE“

Eureka efektas – tai staigus ir netikėtas problemos sprendimo suvokimas. Ar nebūtų įdomu pamatyti tą momentą, kai visų laikų garsiausi mokslininkai patyrė savo EUREKĄ? Nusikelkime į mokslo pasaulį kartu su linksmaisiais mūsų aktoriais, kurie padės atskleisti dar neatrastas ir gal kiek bauginančias eksperimentinio mokslo galimybes. Įvairūs eksperimentai bus perteikiami ne tik teoriškai, bet ir praktiškai – sprogimai, ugnies kamuoliai ir garų geizeriai privers kiekvieną aikčioti iš nuostabos ir ilgam pasiliks atminty. Renginys pritaikytas vykti lauke, tad sprogimų, dirbtinių geizerių ir kitų eksperimentų dydį ribos tik dangus! Viso renginio metu mokiniai bus kviečiami aktyviai dalyvauti diskusijose su vedėjais, įsitrauks į pasirodymą savo idėjomis ir pasiūlymais. Pagrindinis renginio tikslas - skatinti vaikų kultūrinį sąmoningumą per kūrybiškumo ir kritinio mąstymo ugdymą. Taip pat populiarinti mokslą parodant nuostabiąją jo pusę. Renginio metu mokiniai pagilins istorijos, fizikos ir chemijos žinias, - o svarbiausia – labai linksmai praleis laiką!


Edukacijos „Kalėdinis burbulas ir kitos istorijos...“ įtraukiančios kalėdinės istorijos supažindins su Kalėdų švenčių ištakomis, jų simboliais ir pagrindiniais puošybos akcentais bei pasaulinę šlovę pelniusiais kūriniais. „Žaliojo agurkėlio“ ir „Kugel“ istorijos nukels į kitas šalis. Įdomu, koks karalienės Viktorijos ir jos vyro princo Alberto vaidmuo šiame kontekste? Nuošaly neliks reformacijos pradininko M. Liuterio istorija.  Kaip su šiomis šventėmis susijęs amerikiečių išradėjas T. Edisonas ir jo bendražygis E. H. Džonsonas ar popiežius Jonas Paulius II -  edukacijos metu bus įdomu sužinoti jos dalyviams. Nekultų rugių pėdas ar šiaudų kūlis po stalu primins mūsų šalies šių švenčių tradicijų priešistorę. Įdomu, koks žymus mūsų tautos klasikas paliko  įrašą apie pirmąkart pamatytą papuoštą eglutę ir jos žavesį? Kokie Saturnalijų - senovės romėnų šventės - kai kurie papročiai ir ritualų elementai išliko?
Edukacijos „Kalėdinis burbulas ir kitos istorijos...“ metu dalyviai pasirinktinai kurs burbulą ar kitą šventinį papuošalą (angeliuką, eglutę ir kt.) iš siūlomų medžiagų. Refleksija bus vykdoma interaktyvaus žaidimo metu, o sukurtas šventinis papuošalas liks puikus priminimas apie papročių tęstinumą, jų išsaugojimą ir tvarumą bei kūrybiškumą.
Uždaviniai:
1.	Naudojantis Galerijos inovatyviomis, skaitmeninėmis priemonėmis, suteikti edukacijos dalyviams naujų kultūrinių – meninių žinių bei malonių potyrių;
2.	Ugdyti bei tobulinti asmeninę, pažinimo, pilietiškumo, socialinę ir emocinę, kūrybiškumo, kultūrinę bei komunikavimo kompetencijas;
3.	Formuoti edukacijos dalyvių pozityvų požiūrį į skirtingų pasaulio kultūrų paveldą bei tradicijas;
4.	 Skatinti tradicijų saugojimą ir perdavimą ateinančioms kartoms;
5.	Per edukacinį užsiėmimą dalyviams padėti atpažinti, susieti naujai įgytas žinias ar patirtis su jau turimomis, formaliojo ugdymo metu įgytomis, žiniomis ir įgūdžiais.


Baltojo lokio edukacinė ir kultūrinė teatro programa

Baltasis lokys tęsia savo didžiąją kelionę po platųjį pasaulį. Keliaudamas ir turėdamas galimybę susitikti su vaikais, lokys pasidalina savo išmintim apie atšiauriąją Arktį, joje įsikūrusius gyventojus, supančius ledynus ir pusnis. Atskleisime, jog lokys labai mėgsta šokti, surengti viktoriną, žaisti žaidimus, žiūrėti drauge mokomuosius filmukus. Paslaptingoji Arktis dar niekada nebuvo taip arti! Ai, beje, tik dar viena žaisminga smulkmenėlė - prieš įsitraukdami į nuotykį su Baltuoju lokiu, teks jį ir komandiškai atvėsinti. Animatorius Žygimantas Juška.


„Eglė Žalčių karalienė“ šiuolaikinių interpretacijų kūrybinės dirbtuvės (Nuotolinė paslauga)

„Eglė Žalčių karalienė“ šiuolaikinių interpretacijų kūrybinių dirtuvių tikslas - motyvuoti moksleivius būti kūrėjais, padrąsinti juos kurti ir išmokti taikyti interpretavimo ir istorijų pasakojimo (Storytelling) metodus kasdieniniame gyvenime. Kūrybinės dirtuvės skirtos moksleivių interpretavimo gebėjimams ir kūrybiškumui skatinti, vertingo kultūrinio paveldo priartinumui prie šiandienos gyvenimo ritmų ir aktualijų. Tai šiuolaikinio kultūrinio požiūrio formavimas per lietuvių liaudies paveldo - pasakos "Eglė Žalčių karalienė" vertybinį ir kultūrinį pradą. Kūrybinės dirtuvės tiesiogiai prisideda prie mokinių kultūrinio akiračio plėtimo, ugdo jų kūrybingumą, gebėjimą interpretuoti, kultūrinį mąstymą per šiuolaikinius istorijų pasakojimo metodus, stiprina kultūrinį identitetą lietuvių liaudies paveldui ir jauno žmogaus sąmoningumą.


Edukacija „Knygnešystė į daraktorines mokyklas“ pristato svarbiausius XIX a. Lietuvos istorijos įvykius, susijusius su draudžiama lietuviška spauda. Dalyviai sužinos apie knygnešių heroizmą ir jų vaidmenį kovojant už kalbos išsaugojimą. Ši edukacija leidžia patiems išbandyti XIX a. kasdienybę per interaktyvius ir teatralizuotus užsiėmimus, tyrinėti daraktorines mokyklas ir suprasti jų reikšmę lietuvių kultūros išlikimui.


,,Mėnulis – paslaptingas nakties karalius"

Ar kada nors susimąstėte, kodėl matome Mėnulį ir kaip jis veikia mūsų gyvenimą? Šioje edukacijoje sužinosite, kaip Mėnulis veikia mūsų planetą ir žmones. Mes išmoksime atpažinti
Mėnulio fazes, aptarsime jo reikšmę įvairiose kultūrose ir sužinosime, kaip Mėnulio ciklas padeda planuoti darbus. Praktinių užduočių metu sudėliosime Mėnulio ciklą, surasime paslėptas mįsles ir sukursime savo unikalų Mėnulio herbą. Prisijunkite ir atraskite įdomius faktus apie paslaptingą nakties karalių Mėnulį.


Šiaudiniai stebuklai: sodų ir žaisliukų gamyba

Trakų krašto kultūros ir amatų asociacija

Edukatorė Vaiva Neteckienė sertifikuota A kategorijos tautinio paveldo produktų amatininkė, senojo pynimo iš šiaudų amato ir kulinarinio paveldo puoselėtoja. Jos vykdomos veiklos skatina vaikų kritinį mąstymą, ugdo mokinio kultūrinę savimonę, stiprina kūrybiškumą, ugdo komunikavimo ir pažinimo kompetencijas, formuoja mokinių kultūros vartojimo įpročius.
Edukacinės veiklos metu organizuojama ir įgyvendinama inovatyvi ir kūrybiškumą skatinanti veikla; taikomų metodų pagalba mokiniai bus skatinami generuoti idėjas, kritiškai mąstyti, kelti klausimus, įžvelgti sąsajas; bus sudarytos sąlygos mokiniams būti unikaliais, leisti kelti ir įgyvendinti savo idėjas; veiklos pritaikytos prie kiekvienos amžiaus grupės poreikių, žinių, galimybių priimti ir suvokti informaciją, formuoti mokinių kultūrinius įpročius; bus užtikrinti veiklų nuoseklumas, detalumas ir tarpusavio dermė; papildytos bendrąsios ir specialiąsios žinios, skatinant kūrybišką mokinių veiklą.
Atvykę į Trakų krašto tradicių amatų centrą vaikai susipažins su namų puošmena - šiaudiniu sodu ir šiaudiniais žaisliukais. Praktinėje dalyje mokiniai susipažins su sodų ir žaisliukų rišimo istorija, tradicijomis, formomis, sužinos kaip paruošti šiaudą ir kokiais būdais jis rišamas, kiekvienas pasigamins po žaisliuką, pagrindinius sodo elementus, kuriais galės papuošti savo namus.